CELEX: 42014X0808(02)
Language: bg
Date: 2014-08-08 00:00:00
Title: Правило № 46 на Икономическата комисия за Европа на Организацията на обединените нации (ИКЕ на ООН) — Единни предписания за одобрение на устройства за непряко виждане и на моторни превозни средства по отношение на монтирането на тези устройства

8.8.2014   
               
               
                  BG
               
               
                  Официален вестник на Европейския съюз
               
               
                  L 237/24
               
            Само оригиналните текстове на ИКЕ на ООН имат правна сила съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута TRANS/WP.29/343, който е на разположение на следния електронен адрес: http://www.unece.org/trans/main/wp29/wp29wgs/wp29gen/wp29fdocstts.html
      Правило № 46 на Икономическата комисия за Европа на Организацията на обединените нации (ИКЕ на ООН) — Единни предписания за одобрение на устройства за непряко виждане и на моторни превозни средства по отношение на монтирането на тези устройства
      Включващо всички текстове в сила до:
      Допълнение 3 към серия от изменения 03 — Дата на влизане в сила: 9 октомври 2014 г.
      Допълнение 1 към серия от изменения 04 — Дата на влизане в сила: 9 октомври 2014 г.
      СЪДЪРЖАНИЕ
      ПРАВИЛО
      
                  1.
               
               Обхват
               
            I.   Устройства за непряко виждане
      
                  2.
               
               Определения
               
            
                  3.
               
               Заявление за одобрение
               
            
                  4.
               
               Маркировки
               
            
                  5.
               
               Одобрение
               
            
                  6.
               
               Изисквания
               
            
                  7.
               
               Промяна на типа устройство за непряко виждане и разширение на одобрението
               
            
                  8.
               
               Съответствие на производството
               
            
                  9.
               
               Санкции при несъответствие на производството
               
            
                  10.
               
               Окончателно прекратяване на производството
               
            
                  11.
               
               Наименования и адреси на техническите служби, отговарящи за провеждане на изпитвания за одобрение, както и на органите по одобряването на типа
               
            II.   Монтаж на устройства за непряко виждане
      
                  12.
               
               Определения
               
            
                  13.
               
               Заявление за одобрение
               
            
                  14.
               
               Одобрение
               
            
                  15.
               
               Изисквания
               
            
                  16.
               
               Промяна на типа превозно средство и разширение на одобрението
               
            
                  17.
               
               Съответствие на производството
               
            
                  18.
               
               Санкции при несъответствие на производството
               
            
                  19.
               
               Окончателно прекратяване на производството
               
            
                  20.
               
               Наименования и адреси на техническите служби, отговарящи за провеждане на изпитвания за одобрение, както и на органите по одобряването на типа
               
            
                  21.
               
               Преходни разпоредби
               
            ПРИЛОЖЕНИЯ
      
                  1.
               
               Документ за информация за одобрение на типа на устройство за непряко виждане
               
            
                  2.
               
               Документ за информация за одобрение на типа на превозно средство по отношение на монтажа на устройства за непряко виждане
               
            
                  3.
               
               Съобщение относно издаването, отказа, разширяването или отнемането на одобрение или окончателното прекратяване на производството на тип устройство за непряко виждане в съответствие с Правило № 46
               
            
                  4.
               
               Съобщение относно издаването, отказа, разширяването или отнемането на одобрение или окончателното прекратяване на производството на тип превозно средство по отношение на монтирането на устройства за непряко виждане в съответствие с Правило № 46
               
            
                  5.
               
               Оформление на маркировката за одобрение на устройство за непряко виждане
               
            
                  6.
               
               Метод на изпитване за определяне на отразяващата способност
               
            
                  7.
               
               Процедура за определяне радиуса на кривината „r“ на отразяващата повърхност на огледало
               
            
                  8.
               
               Процедура за определяне на точката „H“ и действителния ъгъл на наклон на торса за места за сядане в моторни превозни средства
               
            
                  9.
               
               (Запазено)
               
            
                  10.
               
               Изчисляване на разстоянието на различаване на обекта
               
            
                  11.
               
               Определяне на размера на показания обект
               
            1.   ОБХВАТ
      Настоящото правило се прилага за:
      
                  а)
               
               
                  задължителните и незадължителните устройства за непряко виждане, посочени в таблицата в точка 15.2.1.1.1 от настоящото правило, за превозни средства от категории M и N (1) и задължителните и незадължителните устройства за непряко виждане, споменати в точки 15.2.1.1.3 и 15.2.1.1.4 от настоящото правило, за превозни средства от категория L (2) с каросерия, която поне частично обгражда водача;
               
            
                  б)
               
               
                  монтирането на устройства за непряко виждане на превозни средства от категории M и N и на превозни средства от категория L (3) с каросерия, която поне частично обгражда водача.
               
            I.   УСТРОЙСТВА ЗА НЕПРЯКО ВИЖДАНЕ
      
      2.   ОПРЕДЕЛЕНИЯ
      За целите на настоящото правило:
      2.1.   „Устройства за непряко виждане“ означава устройства за наблюдение на зоната на движение по пътя, намираща се в съседство на превозното средство, която не може да бъде наблюдавана като резултат от пряката видимост. Такива устройства могат да бъдат обикновени огледала, устройства от вида камера–монитор или други устройства, които са в състояние да представят информация за полето на непряка видимост на водача.
      2.1.1.   „Огледало“ означава всяко устройство, с изключение на устройствата тип перископ, предназначено да осигурява ясна видимост към задната, страничната или предната част на превозно средство в обсега на полетата на видимост, определени в точка 15.2.4 от настоящото правило.
      2.1.1.1.   „Вътрешно огледало“ означава устройство, определено в точка 2.1 по-горе, което може да бъде монтирано в отделението за пътници на превозно средство.
      2.1.1.2.   „Външно огледало“ означава устройство, определено в точка 2.1 по-горе, което може да бъде монтирано върху външната повърхност на превозно средство.
      2.1.1.3.   „Огледало за наблюдение“ означава огледало, различно от огледалата, определени в точка 2.1.1 по-горе, което може да бъде монтирано във вътрешността или върху външната част на превозното средство с цел да се осигурят зони на видимост, различни от посочените в точка 15.2.4 от настоящото правило.
      2.1.1.4.   „Спомагателна система за видимост“ означава система, която позволява на водача да различава и/или вижда обекти в зоната в съседство на превозното средство.
      2.1.1.5.   „r“ означава средната стойност на радиусите на кривината, измерени по отразяващата повърхност, в съответствие с метода, описан в приложение 7.
      2.1.1.6.   „Основни радиуси на кривината в една точка на отразяващата повърхност (ri)“ означава стойностите, получени с помощта на описаната в приложение 7 апаратура, измерени по дъгата на отразяващата повърхност, преминаваща през центъра на огледалото и успоредна на отсечката b, определена в точка 6.1.2.1.2.1 от настоящото правило, и по дъгата, перпендикулярна на тази отсечка.
      2.1.1.7.   „Радиус на кривината в една точка на отразяващата повърхност (rp)“ означава средноаритметичната стойност на основните радиуси на кривината ri и ri′, а именно:
      
         
      2.1.1.8.   „Сферична повърхност“ означава повърхност, която има постоянен и еднакъв радиус във всички направления.
      2.1.1.9.   „Асферична повърхност“ означава повърхност, която има постоянен радиус само в една равнина.
      2.1.1.10.   „Асферично огледало“ означава огледало, състоящо се от сферична и несферична част, в което преходът на отразяващата повърхност от сферичната към несферичната част трябва да бъде отбелязан. Кривината на основната ос на огледалото се определя в координатната система х/у, определена от радиуса на главната полусфера със:
      
         
      
                  R
               
               
                  :
               
               
                  номинален радиус на сферичната част;
               
            
                  k
               
               
                  :
               
               
                  константа за промяната на кривината;
               
            
                  a
               
               
                  :
               
               
                  константа за сферичния размер на главната полусфера.
               
            2.1.1.11.   „Център на отразяващата повърхност“ означава центъра на видимата площ на отразяващата повърхност.
      2.1.1.12.   „Радиусът на кривината на съставните части на огледалото“ означава радиусът „с“ на дъгата на окръжността, която в най-голяма степен се доближава до закривената форма на разглежданата част.
      2.1.1.13.   „Клас огледало“ означава всички устройства, които имат една или повече общи характеристики или функции. Те са класифицирани, както следва:
      
                  а)
               
               
                  клас I: „вътрешно огледало за обратно виждане“, осигуряващо полето на видимост, определено в точка 15.2.4.1 от настоящото правило;
               
            
                  б)
               
               
                  класове II и III: „основно външно огледало за обратно виждане“, осигуряващо полетата на видимост, определени в точки 15.2.4.2 и 15.2.4.3 от настоящото правило;
               
            
                  в)
               
               
                  клас IV: „широкоъгълно външно огледало“, осигуряващо полето на видимост, определено в точка 15.2.4.4 от настоящото правило;
               
            
                  г)
               
               
                  клас V: „външно огледало с близко поле на видимост“, осигуряващо полето на видимост, определено в точка 15.2.4.5 от настоящото правило;
               
            
                  д)
               
               
                  клас VI: „предно огледало“, осигуряващо полето на видимост, определено в точка 15.2.4.6 от настоящото правило;
               
            
                  е)
               
               
                  клас VII: огледала, предназначени за превозни средства от категория L с каросерия, осигуряващи полето на видимост, определено в точка 15.2.4.7 от настоящото правило.
               
            2.1.2.   „Устройство за непряко виждане от вида камера–монитор“ означава устройство за непряко виждане, определено в точка 2.1, при което полето на видимост се получава посредством съвместното действие на камера и монитор, определени в точки 2.1.2.1 и 2.1.2.2 по-долу.
      2.1.2.1.   „Камера“ означава устройство, което възпроизвежда изображение на външния свят и след това преобразува това изображение в сигнал (напр. във видеосигнал).
      2.1.2.2.   „Монитор“ означава устройство, което преобразува сигнала в изображения, които се възпроизвеждат във видимия спектър.
      2.1.2.3.   „Различаване на обекта“ означава способността за различаване на обект от неговия фон/заобикалящата го среда на известно разстояние.
      2.1.2.4.   „Яркостен контраст“ означава съотношението на яркостта между обект и непосредствения му фон/заобикалящата го среда, което позволява предметът да бъде различаван от неговия фон/заобикалящата го среда.
      2.1.2.5.   „Разделителна способност“ означава най-малкият елемент, който може да бъде различен от сетивната система, т.е. да бъде възприет като отделен от по-голямото цяло. Разделителната способност на човешкото око се определя като „острота на зрението“.
      2.1.2.6.   „Критичен обект“ означава цилиндричен обект с височина 0,50 m и диаметър 0,30 m.
      2.1.2.7.   „Критично възприятие“ означава максималното ниво на възприятие, което може да бъде достигнато при критичните условия посредством използваната система на наблюдение. Това съответства на ситуация, при която представителният размер на критичния обект е многократно по-голям от най-малкия елемент, който може да бъде възприет посредством системата на наблюдение.
      2.1.2.8.   „Поле на видимост“ означава частта от тримерното пространство, която се наблюдава с помощта на устройство за непряко виждане. Освен ако не е посочено друго, то съответства на видимостта на нивото на пътната повърхност, осигурявана от устройството и/или устройствата, различни от огледала. То може да бъде ограничено от съответното разстояние на различаване на критичния обект.
      2.1.2.9.   „Разстояние на различаване на обекта“ означава разстоянието от центъра на обектива на камерата до най-отдалечената точка, в която критичен обект може да бъде възприет (както е определено от критичното възприятие).
      2.1.2.10.   (Запазено)
      2.1.2.11.   (Запазено)
      2.1.2.12.   „Видим спектър“ означава светлина с дължина на вълната в рамките на диапазона, определен от границите на възприятие на човешките очи: 380 — 780 nm.
      2.1.2.13.   „Устройство за наблюдение от вида камера–монитор–записващо устройство“ означава устройство, състоящо се от камера и монитор или записваща апаратура, различно от устройството от вида камера–монитор, описано в точка 2.1.2 по-горе, и което може да бъде монтирано във вътрешността или върху външната част на превозното средство с цел да се осигурят полета на видимост, различни от посочените в точка 15.2.4 от настоящото правило, или да се осигури система за сигурност във или около превозното средство.
      2.1.2.14.   „Вертикална светлинна ивица“ е вертикалната ярка ивица, която се появява на монитора, когато слънчева светлина или светлина от други източници попадне директно върху обектива на камерата. Вертикалната светлинна ивица е оптичен дефект на изображението.
      2.1.3.   „Други устройства за непряко виждане“ означава устройства, определени в точка 2.1 по-горе, при които полето на видимост не се получава посредством огледало или устройство за непряко виждане от вида камера–монитор.
      2.1.4.   „Тип устройство за непряко виждане“ означава устройства, които не се различават по следните съществени характеристики:
      
                  а)
               
               
                  конструкцията на устройството, включително, ако е уместно, закрепването към каросерията;
               
            
                  б)
               
               
                  в случай на огледала — класа, формата, размерите и радиуса на кривината на отразяващата повърхност на огледалото;
               
            
                  в)
               
               
                  в случай на устройства от вида камера–монитор — разстоянието на различаване на обекта и диапазона на видимост.
               
            3.   ЗАЯВЛЕНИЕ ЗА ОДОБРЕНИЕ
      3.1.   Заявлението за одобрение на тип устройство за непряко виждане се подава от притежателя на търговското наименование или марка или от негов надлежно упълномощен представител.
      3.2.   Образец на документ за информация е показан в приложение 1.
      3.3.   За всеки тип устройство за непряко виждане заявлението се придружава от:
      3.3.1.   В случай на огледала — четири образеца: три огледала за извършване на изпитванията и едно огледало, което се запазва в лабораторията за всякакви допълнителни проверки, които впоследствие могат да се окажат необходими. По искане на лабораторията може да се наложи предоставянето на допълнителни образци;
      3.3.2.   В случай на други устройства за непряко виждане — един образец от всички части.
      4.   МАРКИРОВКИ
      4.1.   На образците на устройства за непряко виждане, предоставени за одобрение, трябва да бъдат нанесени търговското наименование или марка на производителя. Маркировката трябва да бъде ясна, четлива и незаличима.
      4.2.   На всяко устройство трябва да се предвиди място с достатъчно големи размери за нанасяне на маркировката за одобрение, която трябва да е четлива, когато устройството е монтирано на превозното средство. Това пространство се отбелязва на чертежите, посочени в приложение 1.
      5.   ОДОБРЕНИЕ
      5.1.   Ако предоставените за одобрение образци отговарят на изискванията на точка 6 от настоящото правило, на съответния тип устройство за непряко виждане се издава одобрение.
      5.2.   На всеки одобрен тип се присвоява номер на одобрението. Първите му две цифри (понастоящем 04) указват серията от изменения, включваща най-новите основни технически изменения, направени по правилото към момента на издаване на одобрението. Една и съща страна по Спогодбата не може да присвоява същия номер на друг тип устройство за непряко виждане.
      5.3.   Страните по Спогодбата, прилагащи настоящото правило, биват уведомявани за всяко одобрение, разширение, отказ на одобрение или окончателно прекратяване на производството на тип устройство за непряко виждане съгласно настоящото правило посредством формуляр, който съответства на образеца от приложение 3 към настоящото правило.
      5.4.   На всяко устройство за непряко виждане, което съответства на одобрен съгласно настоящото правило тип, на мястото, посочено в точка 4.2 по-горе, и в допълнение на маркировката, предписана в точка 4.1 по-горе, се поставя отчетливо международна маркировка за одобрение, която се състои от:
      5.4.1.   Оградена с окръжност буква „E“, следвана от отличителния номер на държавата, която е издала одобрението (4);
      5.4.2.   Номер на одобрението;
      5.4.3.   Допълнителен символ I, II, III, IV, V, VI или VII, посочващ класа, към който принадлежи типа огледало, или символът S в случай на което и да е устройство за непряко виждане, различно от огледало. Допълнителният символ се поставя на произволно удобно място в близост до оградената с окръжност буква „E“.
      5.5.   Маркировката за одобрение и допълнителният символ трябва да бъдат ясни, четливи и незаличими.
      5.6.   Приложение 5 към настоящото правило дава пример за оформлението на споменатите по-горе маркировка за одобрение и допълнителен символ.
      6.   ИЗИСКВАНИЯ
      6.1.   Огледала
      6.1.1.   Общи спецификации
      6.1.1.1.   Всички огледала трябва да бъдат регулируеми.
      
                  а)
               
               
                  Външни огледала за обратно виждане (класове II — VII)
               
            Контурът на отразяващата повърхност трябва да бъде обхванат от защитен корпус (кожух и т.н.), който по своя периметър трябва да има стойност на „c“ по-голяма или равна на 2,5 mm във всички точки и във всички направления. Ако отразяващата повърхност излиза извън рамките на защитния корпус, радиусът на кривината „c“ по периметъра, излизащ извън границите на защитния корпус, трябва да бъде не по-малък от 2,5 mm и отразяващата повърхност трябва да влиза обратно в защитния корпус със сила 50 N, приложена върху най-изпъкналата точка спрямо защитния корпус в посока, която е хоризонтална и е приблизително успоредна на средната надлъжна равнина на превозното средство.
      
                  б)
               
               
                  Вътрешни огледала за обратно виждане (клас I)
               
            Когато контурът на отразяващата повърхност е обхванат от защитен корпус (кожух и т.н.), радиусът на кривината „c“ по неговия периметър трябва да бъде не по-малък от 2,5 mm във всички точки и във всички направления. Когато контурът на отразяващата повърхност излиза извън рамките на защитния корпус, това изискване се прилага за контура на изпъкналата част.
      6.1.1.3.   Когато огледалото е монтирано върху хоризонтална повърхност, независимо от положението, в което е регулирано устройството, всички части, включително онези, които остават прикрепени към опората след изпитването, предвидено в точка 6.1.3.2 по-долу, които в случай на вътрешно огледало се намират в потенциално статично съприкосновение със сфера с диаметър 165 mm или с диаметър 100 mm — в случай на външно огледало, трябва да имат радиус на кривината „c“ не по-малък от 2,5 mm.
      6.1.1.4.   Изискванията в точки 6.1.1.2 и 6.1.1.3 по-горе не се прилагат за части от външната повърхност, които са издадени на по-малко от 5 mm, но външните ъгли на тези части трябва да са тъпи, освен когато частите са издадени на по-малко от 1,5 mm. За определяне на размера на изпъкналостта се прилага следният метод:
      6.1.1.4.1.   Размерът на изпъкналостта на компонент, монтиран на изпъкнала повърхност, може да бъде определен директно или с помощта на чертеж на съответния участък на този компонент в монтирано състояние.
      6.1.1.4.2.   Ако размерът на изпъкналостта на компонент, монтиран на повърхност, която не е изпъкнала, не може да бъде определен чрез обикновено измерване, той се определя чрез максималната вариация на разстоянието от центъра на сфера с диаметър 100 mm до номиналната линия на панела, когато сферата се движи върху този компонент и постоянно се допира до него. На фигура 1 е показан пример за използване на тази процедура.
      
         Фигура 1
      
      
         
      6.1.1.5.   Изискванията от точка 6.1.1.3 по-горе не се прилагат за ръбовете на отворите за фиксиране или на жлебовете, чийто диаметър или най-голям диагонал е по-малък от 12 mm, ако тези ръбове или жлебове са заоблени.
      6.1.1.6.   Устройството за закрепване на огледалата към превозното средство трябва да бъде с такава конструкция, че цилиндър с радиус 70 mm (50 mm в случай на превозни средства от категория L), чиято ос съвпада с оста или една от осите на завъртане или въртене, осигуряващи завъртане на огледалото в посоката на съответния удар, да пресича поне частично повърхността, за която е закрепено.
      6.1.1.7.   Съответните разпоредби не се прилагат за частите от външни огледала, посочени в точки 6.1.1.2 и 6.1.1.3 по-горе, които са изработени от материал с твърдост А по скалата на Шор, която не надвишава 60.
      6.1.1.8.   За части от вътрешните огледала, които са изработени от материал с твърдост А по скалата на Шор, не по-ниска от 50, и монтирани върху твърда опора, изискванията от точки 6.1.1.2 и 6.1.1.3 по-горе се прилагат само за опората.
      6.1.2.   Специални спецификации
      6.1.2.1.   Размери
      6.1.2.1.1.   Вътрешни огледала за обратно виждане (клас I)
      Размерите на отразяващата повърхност трябва да бъдат такива, че да е възможно в нея да се впише правоъгълник, едната страна на който да е 40 mm, а другата да бъде с дължина „а“ mm, като:
      
         
      където „r“ е радиусът на кривината.
      6.1.2.1.2.   Основни външни огледала за обратно виждане (класове II и III)
      6.1.2.1.2.1.   Размерите на отразяващата повърхност трябва да бъдат такива, че да е възможно в нея да се впише:
      
                  а)
               
               
                  правоъгълник с височина 40 mm, чиято основа, измерена в милиметри, е със стойност „а“;
               
            
                  б)
               
               
                  отсечка, която е успоредна на височината на правоъгълника и чиято дължина, измерена в милиметри, е със стойност „b“.
               
            6.1.2.1.2.2.   Минималните стойности на „a“ и „b“ са дадени в таблицата по-долу:
      
                  Клас огледало за обратно виждане
               
               
                  а (mm)
               
               
                  b (mm)
               
            
                  II
               
               
                  
                     
               
               
                  200
               
            
                  III
               
               
                  
                     
               
               
                  70
               
            6.1.2.1.3.   „Широкоъгълни“ външни огледала (клас IV)
      Контурите на отразяващата повърхност трябва да бъдат с проста геометрична форма и с размери, които да осигуряват, ако е необходимо заедно с външно огледало клас II, полето на видимост, посочено в точка 15.2.4.4 от настоящото правило.
      6.1.2.1.4.   Външни огледала с „близко поле на видимост“ (клас V)
      Контурите на отразяващата повърхност трябва да бъдат с проста геометрична форма и с размери, които да осигуряват полето на видимост, посочено в точка 15.2.4.5 от настоящото правило.
      6.1.2.1.5.   Предни огледала (клас VI)
      Контурите на отразяващата повърхност трябва да бъдат с проста геометрична форма и с размери, които да осигуряват полето на видимост, посочено в точка 15.2.4.6 от настоящото правило.
      6.1.2.1.6.   Огледала, предназначени за превозни средства от категория L с каросерия (клас VII)
      6.1.2.1.6.1.   „Основни“ външни огледала (клас VII)
      Минималните размери на отразяващата повърхност трябва да бъдат такива, че:
      
                  а)
               
               
                  нейната площ не трябва да бъде по-малка от 6 900 mm2;
               
            
                  б)
               
               
                  диаметърът на кръглите огледала не трябва да бъде по-малък от 94 mm;
               
            
                  в)
               
               
                  когато огледалата за обратно виждане не са кръгли, размерите им трябва да позволяват вписването на окръжност с диаметър 78 mm в отразяващата им повърхност.
               
            Максималните размери на отразяващата повърхност трябва да бъдат такива, че:
      
                  а)
               
               
                  диаметърът на кръгло огледало за обратно виждане не трябва да бъде по-голям от 150 mm;
               
            
                  б)
               
               
                  отразяващата повърхност на огледало за обратно виждане, което не е кръгло, трябва да се побира в рамките на правоъгълник с размери 120 × 200 mm.
               
            6.1.2.2.   Отразяваща повърхност и коефициенти на отражение
      6.1.2.2.1.   Отразяващата повърхност на огледалото трябва да бъде плоска или сферично изпъкнала. Външните огледала могат да бъдат снабдени с допълнителна несферична част, при условие че основното огледало изпълнява изискванията относно полето на непряка видимост.
      6.1.2.2.2.   Разлики между радиусите на кривина на огледалата
      6.1.2.2.2.1.   Разликата между ri или ri′, и rp във всяка базова точка не трябва да надвишава 0,15 r.
      6.1.2.2.2.2.   Разликата между всеки от радиусите на кривината (rp1, rp2, и rp3) и r не трябва да надвишава 0,15 r.
      6.1.2.2.2.3.   Когато r не е по-малко от 3 000 mm, стойността 0,15 r, упомената в точки 6.1.2.2.2.1 и 6.1.2.2.2.2 по-горе, се замества с 0,25 r.
      6.1.2.2.3.   Изисквания за несферичните части на огледалата
      6.1.2.2.3.1.   Асферичните огледала трябва да бъдат с такива размери и форма, че да могат да осигуряват полезна информация на водача. Това обикновено означава минимална широчина 30 mm в някоя точка.
      6.1.2.2.3.2.   Радиусът на кривината ri на несферичната част не трябва да бъде по-малък от 150 mm.
      6.1.2.2.4.   Стойността на „r“ за сферични огледала не трябва да бъде по-малка от:
      6.1.2.2.4.1.   1 200 mm за вътрешни огледала за обратно виждане (клас I);
      6.1.2.2.4.2.   1 200 mm за основни външни огледала за обратно виждане от класове II и III;
      6.1.2.2.4.3.   300 mm за „широкоъгълни“ външни огледала (клас IV) и външни огледала с „близко поле на видимост“ (клас V);
      6.1.2.2.4.4.   200 mm за предни огледала (клас VI).
      6.1.2.2.4.5.   1 000 mm или повече от 1 500 mm в случай на огледала от клас VII.
      6.1.2.2.5.   Стойността на нормалния коефициент на отражение, определена съгласно метода, описан в приложение 6, не трябва да бъде по-малка от 40 %.
      В случай на отразяващи повърхности с променлива степен на отразяване, позицията „ден“ трябва да позволява да се различават цветовете на сигналите, които се използват при движението по пътищата. Стойността на нормалния коефициент на отражение в позицията „нощ“ не трябва да бъде по-малка от 4 %.
      6.1.2.2.6.   Отразяващата повърхност трябва да запазва характеристиките си, заложени в точка 6.1.2.2.5 по-горе, въпреки продължително излагане на неблагоприятни атмосферни условия при нормална експлоатация.
      6.1.3.   Изпитване
      6.1.3.1.   Огледалата от класове I — VI и клас VII (със скрепления, еднакви с тези от клас III) се подлагат на изпитванията, описани в точки 6.1.3.2.1 и 6.1.3.2.2 по-долу. Огледалата от клас VII с рамо се подлагат на изпитванията, описани в точка 6.1.3.2.3 по-долу.
      6.1.3.1.1.   Изпитването, предвидено в точка 6.1.3.2 по-долу, не се изисква да бъде провеждано в случай на външно огледало, на което, независимо от положението на регулиране, нито една част не е на по-малко от 2 m от пътната повърхност, когато превозното средство е натоварено с технически допустимото максимално натоварване.
      Това изключение се прилага също и за крепежните елементи на огледалата (монтажни планки, рамена, шарнирни съединения и др.), които са разположени на по-малко от 2 m от пътната повърхност и които не се издават извън габаритната широчина на превозното средство, измерена по напречната равнина, преминаваща през най-ниската точка на крепежните елементи на огледалото или през която и да е друга точка, намираща се пред тази равнина, ако с тази конфигурация се получава по-голяма габаритна широчина.
      В тези случаи се предоставя описание, в което се посочва, че огледалото трябва да бъде монтирано така, че положението на неговите крепежни елементи да съответства на гореспоменатите условия.
      Когато това изключение е използвано, рамото на огледалото трябва да бъде маркирано, така че да не може да бъде заличен символът
      
         
      и този факт се отбелязва в сертификата за одобрение на типа.
      6.1.3.2.   Изпитване на удар
      Изпитването съгласно настоящата точка не трябва да се провежда за устройства, вградени в каросерията на превозното средство, които осигуряват фронтална зона на отклонение на ъгъл не по-голям от 45°, измерен по отношение на надлъжната средна равнина на превозното средство, или устройства, които се издават на не повече от 100 mm от очертанията на каросерията на превозното средство в съответствие с Правило № 26.
      6.1.3.2.1.   Описание на изпитвателния стенд
      6.1.3.2.1.1.   Изпитвателният стенд се състои от махало, което може да извършва колебания около две взаимноперпендикулярни хоризонтални оси, като едната е перпендикулярна на равнината, съдържаща траекторията на „задвиженото“ махало.
      На края на махалото се поставя ударен елемент, оформен от твърда сфера с диаметър 165 ± 1 mm, покрита с 5 mm плътен каучук с твърдост А 50 по скалата на Шор.
      Предвидено е устройство, което позволява определянето на максималния ъгъл, достигнат от рамото в равнината на отклонение.
      Опора, фиксирана с твърда връзка към конструкцията на махалото, служи за захващане на образците в съответствие с изискванията при удар, посочени в точка 6.1.3.2.2.6 по-долу.
      На фигура 1 по-долу са дадени размерите (в mm) на изпитвателния стенд и специфичните конструктивни спецификации:
      
         Фигура 1
      
      
         
      6.1.3.2.1.2.   Центърът на удара на махалото съвпада с центъра на сферата, оформена от ударния елемент. Той е на разстояние „l“ от оста на колебания в равнината на отклонение, което е равно на 1 m ± 5 mm. Редуцираната маса на махалото е mo = 6,8 ± 0,05 kg. Зависимостта на mo от общата маса m на махалото и разстоянието d между центъра на тежестта на махалото и оста му на въртене се изразява чрез уравнението:
      
         
      6.1.3.2.2.   Описание на изпитването
      6.1.3.2.2.1.   Процедурата, използвана при затягане на огледалото към опората, трябва да бъде препоръчаната от производителя на устройството, или когато това е подходящо — от производителя на превозното средство.
      6.1.3.2.2.2.   Позициониране на огледалото за извършване на изпитването
      6.1.3.2.2.2.1.   Огледалата се позиционират на стенда за изпитване на удар с махалото по такъв начин, че осите, които са хоризонтални и вертикални, когато огледалото е монтирано на превозно средство в съответствие с указанията за монтаж на заявителя, да са в същото положение.
      6.1.3.2.2.2.2.   Когато огледалото е регулируемо спрямо основата си, изпитването се провежда в положение, в което устройството за въртене на огледалото е най-малко вероятно да работи в границите на регулировката, предвидени от заявителя.
      6.1.3.2.2.2.3.   Когато огледалото има устройство за регулиране на разстоянието спрямо основата му, това устройство се поставя в положение, при която разстоянието между защитния корпус и основата е най-малко.
      6.1.3.2.2.2.4.   Когато отразяващата повърхност е подвижна в рамките на защитния корпус, тя трябва да бъде регулирана така, че най-отдалеченият от превозното средство горен ъгъл да бъде в най-издадено положение спрямо защитния корпус.
      6.1.3.2.2.3.   С изключение на случая на изпитване 2 за вътрешни огледала (вж. точка 6.1.3.2.2.6.1 по-долу), когато махалото е във вертикално положение, хоризонталната и надлъжната вертикална равнини, преминаващи през центъра на ударния елемент, трябва да преминават през центъра на отразяващата повърхност, определена в точка 2.1.1.11 от настоящото правило. Надлъжната посока на колебание на махалото трябва да бъде успоредна на средната надлъжна равнина на превозното средство.
      6.1.3.2.2.4.   Когато при условията на регулиране, заложени в точки 6.1.3.2.2.1 и 6.1.3.2.2.2 по-горе, части на огледалото ограничават връщането на ударния елемент, точката на удара трябва да бъде преместена в направление, което е перпендикулярно на съответната ос на въртене или завъртане.
      Преместването трябва да не е по-голямо от онова, което е стриктно необходимо за извършване на изпитването. То трябва да е ограничено по такъв начин, че:
      
                  а)
               
               
                  или сферата, ограничаваща ударния елемент, да остава най-малкото допирателна към цилиндъра, определен в точка 6.1.1.6;
               
            
                  б)
               
               
                  или точката на съприкосновение с ударния елемент да се намира на най-малко 10 mm от периферията на отразяващата повърхност.
               
            6.1.3.2.2.5.   Изпитването се състои от процес на падане на ударния елемент от височина, съответстваща на ъгъл 60° на отклонението на махалото от вертикалата, така че ударният елемент да удари огледалото в момента, когато махалото достигне вертикално положение.
      6.1.3.2.2.6.   Огледалата се подлагат на удар при следните различни условия:
      6.1.3.2.2.6.1.   Вътрешни огледала
      
                  а)
               
               
                  Изпитване 1: точките на удар трябва да бъдат определените в точка 6.1.3.2.2.3 по-горе. Ударът трябва да бъде такъв, че ударният елемент да удари огледалото от страната на отразяващата повърхност.
               
            
                  б)
               
               
                  Изпитване 2: точката на удар се намира на контура на защитния корпус, така че извършеният удар да образува ъгъл от 45° с равнината на отразяващата повърхност и да е разположен в хоризонталната равнина, преминаваща през центъра на тази повърхност. Ударът трябва да бъде от страната на отразяващата повърхност.
               
            6.1.3.2.2.6.2.   Външни огледала
      
                  а)
               
               
                  Изпитване 1: точката на удар трябва да бъде определената в точка 6.1.3.2.2.3 или 6.1.3.2.2.4 по-горе. Ударът трябва да бъде такъв, че ударният елемент да удари огледалото от страната на отразяващата повърхност.
               
            
                  б)
               
               
                  Изпитване 2: точката на удар трябва да бъде определената в точка 6.1.3.2.2.3 или 6.1.3.2.2.4 по-горе. Ударът трябва да бъде такъв, че ударният елемент да удари огледалото от страната, обратна на страната на отразяващата повърхност.
               
            Когато клас II или III огледала за обратно виждане са фиксирани към същата монтажна конструкция, както огледалата за обратно виждане от клас IV, гореспоменатите изпитвания трябва да се провеждат върху най-ниско разположеното огледало. Независимо от това техническата служба, отговаряща за изпитванията, може да повтори едното или двете изпитвания с по-високо разположеното огледало, ако то се намира на по-малко от 2 m от пътната повърхност.
      6.1.3.2.3.   Изпитване на огъване на защитния корпус, закрепен към рамото (клас VII)
      6.1.3.2.3.1.   Описание на изпитването
      Защитният корпус се разполага хоризонтално в едно устройство така, че да е възможно здраво да се закрепят елементите за регулиране на закрепващата опора. Краят, най-близко разположен до точката за закрепване на елемента за регулиране на опората, се фиксира по направление на най-големия размер на корпуса с помощта на твърда ограничителна опора с широчина 15 mm, покриващ корпуса по цялата му широчина.
      На другия край на корпуса се поставя една ограничителна опора, еднаква с описаната по-горе, за да се приложи предписаното изпитвателно натоварване (фигура 2).
      Допуска се да се фиксира краят на корпуса, противоположен на този, към който се прилага натоварването, вместо да се поддържа в положението, показано на фигура 2.
      
         Фигура 2
      
      
         Пример на устройство за изпитване на огъване на огледала за обратно виждане
      
      
         
      6.1.3.2.3.2.   Изпитвателното натоварване е 25 kg и се поддържа в продължение на една минута.
      6.1.3.3.   Резултати от изпитванията
      6.1.3.3.1.   При изпитванията, описани в точка 6.1.3.2 по-горе, махалото трябва да продължи колебанието си след удара по такъв начин, че проекцията на местоположението на рамото върху равнината на отклонение да образува ъгъл най-малко 20° с вертикалата. Точността на измерване на ъгъла трябва да бъде ± 1°.
      6.1.3.3.1.1.   Това изискване не се прилага по отношение на огледалата, които са залепени към предното стъкло, по отношение на които изискването, посочено в точка 6.1.3.3.2, се прилага след изпитването.
      6.1.3.3.1.2.   Изискваният ъгъл към вертикалата е намален от 20° на 10° за всички огледала за обратно виждане от клас II и клас IV и за огледала за обратно виждане от клас III, които са прикрепени към същата монтажна конструкция, както огледалата от клас IV.
      6.1.3.3.2.   В случай че монтажната опора на огледалото се счупи по време на изпитванията, описани в точка 6.1.3.2 по-горе, за огледала, залепени към предното стъкло, оставащата част не трябва да се издава извън основата с повече от 10 mm и конфигурацията, оставаща след изпитването, трябва да отговаря на условията, посочени в точка 6.1.1.3 от настоящото правило.
      6.1.3.3.3.   По време на изпитванията, описани в точка 6.1.3.2, отразяващата повърхност не трябва да се счупи. Допуска се обаче да се счупи отразяващата повърхност, ако е изпълнено едно от следните условия:
      6.1.3.3.3.1.   Парчетата стъкло остават прилепени към дъното на защитния корпус или към здраво свързана за него повърхност; допуска се частичното отделяне на стъкло от неговата опорна стена при условие че то не надвишава 2,5 mm от всяка от страните на пукнатините. Допуска се малки стъклени люспи да се отделят от повърхността на стъклото в точката на удара;
      6.1.3.3.3.2.   Отразяващата повърхност е изработена от безопасно стъкло.
      6.2.   Устройства за непряко виждане, различни от огледала
      6.2.1.   Общи изисквания
      6.2.1.1.   Ако е необходимо регулиране от страна на потребителя, устройството за непряко виждане трябва да може да се регулира без помощта на инструменти.
      6.2.1.2.   Ако устройството за непряко виждане може да възпроизвежда цялото предписано поле на видимост единствено чрез сканиране на полето на видимост, целият процес на сканиране, възпроизвеждане и връщане към неговото първоначалното положение общо не бива да продължава повече от 2 секунди.
      6.2.2.   Устройство за непряко виждане от вида камера–монитор
      6.2.2.1.   Общи изисквания
      6.2.2.1.1.   Когато устройството от вида камера–монитор е монтирано върху хоризонтална повърхност, всички части, независимо от положението, в което е регулирано устройството, които в случай на монитор се намират в потенциално статично съприкосновение със сфера с диаметър 165 mm или с диаметър 100 mm — в случай на камера, трябва да имат радиус на кривината „c“ не по-малък от 2,5 mm.
      6.2.2.1.2.   Изискванията от точка 6.2.2.1.1 по-горе не се прилагат за ръбовете на отворите за фиксиране или на жлебовете, чийто диаметър или най-голям диагонал е по-малък от 12 mm, ако тези ръбове или жлебове са заоблени.
      6.2.2.1.3.   За части на камерата или на монитора, които са изработени от материал с твърдост А по скалата на Шор, по-ниска от 60, и монтирани върху твърда опора, изискванията от точка 6.2.2.1.1 по-горе, се прилагат само за опората.
      6.2.2.2.   Функционални изисквания
      6.2.2.2.1.   Камерата трябва да функционира добре, когато върху нея попада слънчева светлина. Наситената зона, определена като зоната, в която коефициентът на яркостен контраст (C = Lw/Lb) на мотив с голям контраст става по-малък от 2,0, не трябва да покрива повече от 15 % от показаното изображение при условията на точки 6.2.2.2.1.1 — 6.2.2.2.1.4 по-долу.
      В случай че по време на изпитването системата на камерата покаже динамични промени в зоната на размиване от свръхярко светене, изискването следва да се изпълни по отношение на максималната зона на размиване от свръхярко светене.
      6.2.2.2.1.1.   Пред на камерата се поставя черно-бял изпитвателен мотив с коефициент на контрастност най-малко 20.
      Изпитвателният мотив трябва да е равномерно осветен със стойност на осветеността от 3 000 ± 300 lx.
      Изпитвателният мотив трябва да е като цяло средно сив и да покрива цялата видима за камерата зона, в която не трябва да има друг обект освен мотивът за изпитването.
      6.2.2.2.1.2.   Към камерата трябва да бъде насочена (симулирана слънчева) светлина, водеща до осветеност 40 klx, която обхваща зона с ъгъл между 0,6 и 0,9 градуса и има ъгъл на наклон от 10 градуса (пряко или непряко чрез огледало) спрямо оптичната ос на чувствителния елемент.
      Светлинният източник трябва:
      
                  а)
               
               
                  да е със спектър D65 с допуск ± 1 500 K;
               
            
                  б)
               
               
                  да е хомогенна в пространствено и времево отношение с допуск 2 klx.
               
            Излъчването от светлинния източник в инфрачервения спектър трябва да бъде незначително.
      6.2.2.2.1.3.   По време на изпитването върху монитора не трябва да попада разсеяна светлина.
      6.2.2.2.1.4.   На фигура А по-долу е показана примерна схема.
      
         Фигура А
      
      
         Диаграма за измерване на зоната на размиване от свръхярко светене
      
      
         
      6.2.2.2.2.   Мониторът трябва да осигурява минимален контраст при различни условия на осветяване, както е посочено в стандарт ISO 15008:2003.
      6.2.2.2.3.   Трябва да бъде възможно да се регулира средната яркост на монитора както ръчно, така и автоматично в зависимост от външните условия.
      6.2.2.2.4.   Измерванията на яркостния контраст на монитора се извършват в съответствие със стандарт ISO 15008:2009.
      6.2.3.   Други устройства за непряко виждане
      Трябва да бъде доказано, че устройството отговаря на следните изисквания:
      6.2.3.1.   Устройството трябва да възприема видимия спектър и във всички случаи да възпроизвежда това изображение, без да бъде необходимо интерпретиране във видимия спектър.
      6.2.3.2.   Функционалността трябва да бъде гарантирана при условията на употреба, при които системата се пуска в експлоатация. В зависимост от използваната технология за получаване на изображения и представянето им точка 6.2.2.2 по-горе трябва да бъде изцяло или частично приложима. В други случаи това може да бъде постигнато чрез установяване и демонстриране посредством чувствителността на система, аналогична на изискванията от точка 6.2.2.2 по-горе, че е обезпечена функционалност, която е еквивалентна или по-добра от функционалността, изисквана за устройствата за непряко виждане с огледало или от вида камера–монитор.
      7.   ПРОМЯНА НА ТИПА УСТРОЙСТВО ЗА НЕПРЯКО ВИЖДАНЕ И РАЗШИРЕНИЕ НА ОДОБРЕНИЕТО
      7.1.   Органът по одобряването на типа, одобрил типа устройство за непряко виждане, се уведомява за всяка промяна на съществуващ тип устройство за непряко виждане, включително неговото закрепване към каросерията. Тогава органът по одобряването на типа:
      
                  а)
               
               
                  взема решение след консултация с производителя, че трябва да бъде издадено ново одобрение на типа; или
               
            
                  б)
               
               
                  прилага процедурата, посочена в точка 7.1.1 (Изменение), и ако е приложимо — процедурата, посочена в точка 7.1.2 (Разширение).
               
            7.1.1.   Изменение
      Когато записани в информационното досие подробни данни са се променили и органът по одобряването на типа прецени, че е малко вероятно направените промени да оказват съществено неблагоприятно въздействие и че при всички положения устройството за непряко виждане продължава да съответства на изискванията, промяната се отбелязва като „изменение“.
      В такъв случай органът по одобряването на типа издава изменените страници от информационното досие, както е необходимо, като отбелязва ясно всяка изменена страница, за да се укаже същността на промяната и датата на преиздаване. Счита се, че един консолидиран актуализиран вариант на информационното досие, придружен от подробно описание на промяната, отговаря на това изискване.
      7.1.2.   Разширение
      Промяната се обозначава като „разширение“, ако освен промяната на записаните в информационното досие данни,
      
                  а)
               
               
                  са необходими допълнителни проверки или изпитвания; или
               
            
                  б)
               
               
                  е променена която и да било информация от документа за съобщение (с изключение на неговите приложения); или
               
            
                  в)
               
               
                  е поискано одобрение по отношение на по-късна серия от изменения след влизането ѝ в сила.
               
            7.2.   Потвърждението или отказът на одобрение, в което или който се посочват измененията, се съобщава съгласно процедурата, посочена в точка 5.3 по-горе, на страните по Спогодбата, прилагащи настоящото правило. Освен това приложеният към документа за съобщение азбучен списък на информационния пакет съответно се променя, за да указва датата на последното изменение или разширение.
      7.3.   (Запазено)
      7.4.   Органът по одобряването на типа, който издава разширението на одобрението, присвоява сериен номер на всеки формуляр за съобщение, изготвян за такова разширение.
      8.   СЪОТВЕТСТВИЕ НА ПРОИЗВОДСТВОТО
      8.1.   Процедурата за съответствие на производството трябва да съответства на определените в Спогодбата, допълнение 2 (E/ECE/324-E/ECE/TRANS/505/Rev.2).
      8.2.   Всяко устройство за непряко виждане, одобрено по настоящото правило, трябва да бъде произведено така, че да съответства на одобрения тип, като отговаря на изискванията, изложени в точка 6 по-горе.
      9.   САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
      9.1.   Издаденото съгласно настоящото правило одобрение на тип устройство за непряко виждане може да бъде отменено, ако заложеното в точка 8.1 по-горе изискване не е спазено или ако типът устройство за непряко виждане не удовлетворява изискванията, предписани в точка 8.2 по-горе.
      9.2.   Ако страна по Спогодбата, прилагаща настоящото правило, отмени дадено от нея одобрение, тя уведомява незабавно останалите страни по Спогодбата, прилагащи настоящото правило, посредством копие на формуляра за съобщение, съдържащо най-долу изписана с едър шрифт, подписана и датирана анотация: „ОДОБРЕНИЕТО Е ОТМЕНЕНО“.
      10.   ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
      Ако титулярят на одобрението прекрати напълно производството на тип устройство за непряко виждане, одобрен в съответствие с настоящото правило, той уведомява за това издалия одобрението орган по одобряването на типа. При получаването на съответното съобщение този орган на свой ред уведомява за това останалите страни по Спогодбата, прилагащи настоящото правило, посредством копие на формуляра за съобщение, съдържащо най-долу изписана с едър шрифт, подписана и датирана анотация: „ОДОБРЕНИЕТО Е ОТМЕНЕНО“.
      11.   НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯ ЗА ОДОБРЕНИЕ, КАКТО И НА ОРГАНИТЕ ПО ОДОБРЯВАНЕТО НА ТИПА
      Страните по Спогодбата, прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитванията, както и на органите по одобряването на типа, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, издадени в други държави.
      II.   МОНТАЖ НА УСТРОЙСТВА ЗА НЕПРЯКО ВИЖДАНЕ
      
      12.   ОПРЕДЕЛЕНИЯ
      За целите на настоящото правило:
      12.1.   „Окулярни точки на водача“ означава две точки, отстоящи на разстояние 65 mm и разположени вертикално на 635 mm над точката R на седалката на водача, определена в приложение 8. Правата линия, която съединява тези точки, е перпендикулярна на вертикалната надлъжна средна равнина на превозното средство. Средата на отсечката, чиито краища са двете окулярни точки, се намира на вертикалната надлъжна равнина, която трябва да преминава през центъра на мястото, определено за сядане на водача, уточнено от производителя на превозното средство.
      12.2.   „Амбинокулярно поле на видимост“ означава цялото поле на видимост, получено в резултат на наслагване на полетата на видимост на дясното око и на лявото око (вж. фигура 3 по-долу).
      
         Фигура 3
      
      
         
      12.3.   „Тип пътно превозно средство по отношение непрякото виждане“ означава моторните превозни средства, които са еднакви по отношение на следните основни характеристики:
      12.3.1.   Тип устройство за непряко виждане;
      12.3.2.   Характеристиките на каросерията, които намаляват полето на видимост;
      12.3.3.   Координатите на точката R (когато е приложимо);
      12.3.4.   Предписаните местоположения и маркировките за одобрение на типа на задължителните и (ако са монтирани) незадължителните устройства за непряко виждане.
      12.4.   „Превозни средства от категории L2, L5, M1, M2, M3, N1, N2 и N3“ означава превозните средства, определени в Консолидираната резолюция за конструкцията на превозните средства (R.E.3) (документ TRANS/WP.29/78/Rev.2, параграф 2).
      12.5.   „Предно разположение на органите за управление“ означава конфигурация, в която повече от половината от дължината на двигателя се намира зад най-предната точка на основата на предното стъкло, а главината на кормилното колело — в предната четвърт от дължината на превозното средство.
      13.   ЗАЯВЛЕНИЕ ЗА ОДОБРЕНИЕ
      13.1.   Заявлението за одобрение на тип превозно средство по отношение монтирането на устройства за непряко виждане се подава от производителя на превозното средство или от негов надлежно упълномощен представител.
      13.2.   Образец на документ за информация е показан в приложение 2.
      13.3.   На техническата служба, отговаряща за провеждането на изпитвания с цел одобрение, се предоставя превозно средство, представително за подлежащия на одобрение тип превозно средство.
      13.4.   Органът по одобряването на типа удостоверява наличието на задоволителни мерки за осигуряване на ефективен контрол за съответствие на производството преди издаването на одобрение на типа.
      14.   ОДОБРЕНИЕ
      14.1.   Ако типът превозно средство, представено за одобрение в съответствие с точка 13 по-горе отговаря на изискванията от точка 15 от настоящото правило, одобрение се издава.
      14.2.   На всеки одобрен тип се присвоява номер на одобрението. Първите му две цифри (понастоящем 04) указват серията от изменения, включваща най-новите основни технически изменения, направени по правилото към момента на издаване на одобрението. Една и съща страна по Спогодбата не може да присвоява същия номер на друг тип превозно средство.
      14.3.   Страните по Спогодбата, прилагащи настоящото правило, биват уведомявани за всяко одобрение, разширение, отказ на одобрение или окончателно прекратяване на производството на тип превозно средство съгласно настоящото правило посредством формуляр, който съответства на образеца от приложение 4 към настоящото правило.
      15.   ИЗИСКВАНИЯ
      15.1.   Общи положения
      15.1.1.   Задължителните и незадължителните устройства за непряко виждане, посочени в таблицата в точка 15.2.1.1.1 по-долу, монтирани на превозното средство, трябва да бъдат от тип, одобрен по настоящото правило.
      15.1.2.   Огледалата и другите устройства за непряко виждане трябва да бъдат монтирани по такъв начин, че огледалото или другото устройство да не се премества, така че да доведе до значително изменение на измереното поле на видимост, или да не вибрира до такава степен, че да бъде причина водачът да изтълкува погрешно възприетото изображение.
      15.1.3.   Условията, заложени в точка 15.1.2 по-горе, трябва да бъдат поддържани, когато превозното средство се движи със скорост до 80 % от максималната конструктивна скорост, но която не надвишава 150 km/h.
      15.1.4.   Полетата на видимост, определени по-долу, се установяват на основата на амбинокулярна видимост, като очите се намират в „окулярните точки на водача“, определени в точка 12.1 по-горе. Полетата на видимост се определят, когато превозното средство е в работно състояние, определено в Консолидираната резолюция за конструкцията на превозните средства (R.E.3) (ECE/TRANS/WP.29/78/Rev.2, точка 2.2.5.4), а за превозни средства от категории M1 и N1 — заедно с един пътник (75 kg), седнал на предната седалка. Когато полетата се определят през прозорците, стъклата трябва да имат общ коефициент на пропускане на светлината в съответствие с Правило № 43, приложение 21.
      15.2.   Огледала
      15.2.1.   Брой
      15.2.1.1.   Минимален брой задължителни огледала
      15.2.1.1.1.   Полетата на видимост, предписани в точка 15.2.4 по-долу, се получават от минималния брой задължителни огледала, посочен в таблицата по-долу. В случаите, в които наличието на дадено огледало не се изисква задължително, това означава, че никакви други системи за непряко виждане не могат да бъдат изисквани задължително.
      
                  Категория превозно средство
               
               
                  Вътрешно огледало
               
               
                  Външни огледала
               
            
                  Вътрешно огледало
                  (клас I)
               
               
                  Основно огледало
                  (голямо, клас II)
               
               
                  Основно огледало
                  (малко, клас III)
               
               
                  Широкоъгълно огледало
                  (клас IV)
               
               
                  Огледало с близко поле на видимост
                  (клас V)
               
               
                  Предно огледало
                  (клас VI)
               
            
                  M1
                  
               
               
                  
                     Задължително
                  
                  Освен ако превозното средство е оборудвано в полето на видимост, предписано в точка 15.2.4.1, с нещо друго, а не с безопасен стъклен материал
               
               
                  
                     Незадължително
                  
               
               
                  
                     Задължително
                  
                  1 от страната на водача и 1 от страната на пътника. Като алтернатива могат да бъдат монтирани огледала от клас II.
               
               
                  
                     Незадължително
                  
                  1 от страната на водача и/или 1 от страната на пътника
               
               
                  
                     Незадължително
                  
                  1 от страната на водача и 1 от страната на пътника
                  (и двете трябва да бъдат монтирани на най-малко 2 m над пътната повърхност)
               
               
                  
                     Незадължително
                  
                  (трябва да бъде монтирано на най-малко 2 m над пътната повърхност)
               
            
                  M2
                  
               
               
                  
                     Незадължително
                  
                  (няма изисквания за полето на видимост)
               
               
                  
                     Задължително
                  
                  1 от страната на водача и 1 от страната на пътника
               
               
                  Не е разрешено
               
               
                  
                     Незадължително
                  
                  1 от страната на водача и/или 1 от страната на пътника
               
               
                  
                     Незадължително
                  
                  1 от страната на водача и 1 от страната на пътника (и двете трябва да бъдат монтирани на най-малко 2 m над пътната повърхност)
               
               
                  
                     Незадължително
                  
                  (трябва да бъде монтирано на най-малко 2 m над пътната повърхност)
               
            
                  M3
                  
               
               
                  
                     Незадължително
                  
                  (няма изисквания за полето на видимост)
               
               
                  
                     Задължително
                  
                  1 от страната на водача и 1 от страната на пътника
               
               
                  Не е разрешено
               
               
                  
                     Незадължително
                  
                  1 от страната на водача и/или 1 от страната на пътника
               
               
                  
                     Незадължително
                  
                  1 от страната на водача и 1 от страната на пътника (и двете трябва да бъдат монтирани на най-малко 2 m над пътната повърхност)
               
               
                  
                     Незадължително
                  
                  (трябва да бъде монтирано на най-малко 2 m над пътната повърхност)
               
            
                  N1
                  
               
               
                  
                     Задължително
                  
                  Освен ако превозното средство е оборудвано в полето на видимост, предписано в точка 15.2.4.1, с нещо друго, а не с безопасен стъклен материал
               
               
                  
                     Незадължително
                  
               
               
                  
                     Задължително
                  
                  1 от страната на водача и 1 от страната на пътника Като алтернатива могат да бъдат монтирани огледала от клас II.
               
               
                  
                     Незадължително
                  
                  1 от страната на водача и/или 1 от страната на пътника
               
               
                  
                     Незадължително
                  
                  1 от страната на водача и 1 от страната на пътника (и двете трябва да бъдат монтирани на най-малко 2 m над пътната повърхност)
               
               
                  
                     Незадължително
                  
                  (трябва да бъде монтирано на най-малко 2 m над пътната повърхност)
               
            
                  N2 ≤ 7,5 t
               
               
                  
                     Незадължително
                  
                  (няма изисквания за полето на видимост)
               
               
                  
                     Задължително
                  
                  1 от страната на водача и 1 от страната на пътника
               
               
                  Не е разрешено
               
               
                  
                     Задължително
                  
                  От двете страни, ако може да бъде монтирано огледало от клас V
                  
                     Незадължително
                  
                  От двете страни, ако не може да бъде монтирано огледало от клас V
                  Освен това в съответствие с точки 15.2.4.5.6 — 15.2.4.5.11 за превозни средства с височина на монтиране на огледалото от клас V най-малко 2,4 m (вж. точка 15.2.4.5.12) изискваното поле на видимост (точки 15.2.4.5.6 — 15.2.4.5.9) може да бъде наблюдавано посредством комбинация от пряка видимост и устройства за непряко виждане (от класове IV, V и VI).
               
               
                  
                     Задължително
                  
                  (вж. точки 15.2.2.7 и 15.2.4.5.5)
                  1 от страната на пътника
                  
                     Незадължително
                  
                  1 от страната на водача (и двете трябва да бъдат монтирани на най-малко 2 m над пътната повърхност). Разрешава се допуск +10 cm.
                  Освен това в съответствие с точки 15.2.4.5.6 — 15.2.4.5.11 за превозни средства с височина на монтиране на огледалото от клас V най-малко 2,4 m (вж. точка 15.2.4.5.12) изискваното поле на видимост (точки 15.2.4.5.6 — 15.2.4.5.9) може да бъде наблюдавано посредством комбинация от пряка видимост и устройства за непряко виждане (от класове IV, V и VI).
               
               
                  
                     Незадължително
                  
                  1 предно огледало (трябва да бъде монтирано на най-малко 2 m над пътната повърхност)
                  Освен това в съответствие с точки 15.2.4.5.6 — 15.2.4.5.11 за превозни средства с височина на монтиране на огледалото от клас V най-малко 2,4 m (вж. точка 15.2.4.5.12) изискваното поле на видимост (точки 15.2.4.5.6 — 15.2.4.5.9) може да бъде наблюдавано посредством комбинация от пряка видимост и устройства за непряко виждане (от класове IV, V и VI).
               
            
                  N2 > 7,5 t
               
               
                  
                     Незадължително
                  
                  (няма изисквания за полето на видимост)
               
               
                  
                     Задължително
                  
                  1 от страната на водача и 1 от страната на пътника
               
               
                  Не е разрешено
               
               
                  
                     Задължително
                  
                  1 от страната на водача и 1 от страната на пътника
                  Освен това в съответствие с точки 15.2.4.5.6 — 15.2.4.5.11 за превозни средства с височина на монтиране на огледалото от клас V най-малко 2,4 m (вж. точка 15.2.4.5.12) изискваното поле на видимост (точки 15.2.4.5.6 — 15.2.4.5.9) може да бъде наблюдавано посредством комбинация от пряка видимост и устройства за непряко виждане (от класове IV, V и VI).
               
               
                  
                     Задължително
                  
                  (вж. точки 15.2.2.7 и 15.2.4.5.5) 1 от страната на пътника
                  
                     Незадължително
                  
                  1 от страната на водача (и двете трябва да бъдат монтирани на най-малко 2 m над пътната повърхност)
                  Освен това в съответствие с точки 15.2.4.5.6 — 15.2.4.5.11 за превозни средства с височина на монтиране на огледалото от клас V най-малко 2,4 m (вж. точка 15.2.4.5.12) изискваното поле на видимост (точки 15.2.4.5.6 — 15.2.4.5.9) може да бъде наблюдавано посредством комбинация от пряка видимост и устройства за непряко виждане (от класове IV, V и VI).
               
               
                  
                     Задължително
                  
                  (вж. точка 15.2.1.1.2)
                  1 предно огледало (трябва да бъде монтирано на най-малко 2 m над пътната повърхност)
                  Освен това в съответствие с точки 15.2.4.5.6 — 15.2.4.5.11 за превозни средства с височина на монтиране на огледалото от клас V най-малко 2,4 m (вж. точка 15.2.4.5.12) изискваното поле на видимост (точки 15.2.4.5.6 — 15.2.4.5.9) може да бъде наблюдавано посредством комбинация от пряка видимост и устройства за непряко виждане (от класове IV, V и VI).
               
            
                  N3
                  
               
               
                  
                     Незадължително
                  
                  (няма изисквания за полето на видимост)
               
               
                  
                     Задължително
                  
                  1 от страната на водача и 1 от страната на пътника
               
               
                  Не е разрешено
               
               
                  
                     Задължително
                  
                  1 от страната на водача и 1 от страната на пътника
                  Освен това в съответствие с точки 15.2.4.5.6 — 15.2.4.5.11 за превозни средства с височина на монтиране на огледалото от клас V най-малко 2,4 m (вж. точка 15.2.4.5.12) изискваното поле на видимост (точки 15.2.4.5.6 — 15.2.4.5.9) може да бъде наблюдавано посредством комбинация от пряка видимост и устройства за непряко виждане (от класове IV, V и VI).
               
               
                  
                     Задължително
                  
                  (вж. точки 15.2.2.7 и 15.2.4.5.5) 1 от страната на пътника
                  
                     Незадължително
                  
                  1 от страната на водача (и двете трябва да бъдат монтирани на най-малко 2 m над пътната повърхност)
                  Освен това в съответствие с точки 15.2.4.5.6 — 15.2.4.5.11 за превозни средства с височина на монтиране на огледалото от клас V най-малко 2,4 m (вж. точка 15.2.4.5.12) изискваното поле на видимост (точки 15.2.4.5.6 — 15.2.4.5.9) може да бъде наблюдавано посредством комбинация от пряка видимост и устройства за непряко виждане (от класове IV, V и VI).
               
               
                  
                     Задължително
                  
                  (вж. точка 15.2.1.1.2)
                  1 предно огледало (трябва да бъде монтирано на най-малко 2 m над пътната повърхност)
                  Освен това в съответствие с точки 15.2.4.5.6 — 15.2.4.5.11 за превозни средства с височина на монтиране на огледалото от клас V най-малко 2,4 m (вж. точка 15.2.4.5.12) изискваното поле на видимост (точки 15.2.4.5.6 — 15.2.4.5.9) може да бъде наблюдавано посредством комбинация от пряка видимост и устройства за непряко виждане (от класове IV, V и VI).
               
            15.2.1.1.2.   В случай че описаното поле на видимост на предно огледало, предписано в точка 15.2.4.6 по-долу и/или на огледало с близко поле на видимост, описано в точка 15.2.4.5 по-долу, може да бъде получено и с друго устройство за непряко виждане, одобрено съгласно точка 6.2 от настоящото правило и монтирано съгласно точка 15 по-горе, това устройство може да бъде използвано вместо огледало.
      В случай на устройство от вида камера–монитор мониторът трябва да показва единствено:
      
                  а)
               
               
                  полето на видимост, предписано в точка 15.2.4.5 по-долу, когато е заместено огледалото с близко поле на видимост;
               
            
                  б)
               
               
                  полето на видимост, предписано в точка 15.2.4.6 по-долу, когато е заместено предното огледало с близко поле на видимост, при движение на превозното средство напред със скорост до 10 km/h; или
               
            
                  в)
               
               
                  едновременно полетата на видимост, предписани в точки 15.2.4.5 и 15.2.4.6 по-долу, когато са заместени огледалото с близко поле на видимост и предното огледало. В случай че превозното средство се движи напред със скорост по-висока от 10 km/h или се движи назад, мониторът може да бъде използван за друга информация, при условие че полето на видимост, предписано в точка 15.2.4.5 по-долу, е постоянно показано.
               
            15.2.1.1.3.   Огледала за обратно виждане, които се изискват за превозни средства от категория L с каросерия
      
                  Категория превозно средство
               
               
                  Вътрешно огледало
                  (клас I)
               
               
                  Основно външно огледало
                  (класове III и VII)
               
            
                  Моторни превозни средства от категория L с каросерия, която частично или изцяло обгражда водача
               
               
                  1 (5)
                  
               
               
                  1, ако е налице вътрешно огледало;
                  2, ако не е налице вътрешно огледало
               
            Когато е монтирано единично външно огледало за обратно виждане, това огледало за обратно виждане трябва да е разположено върху лявата страна на превозното средство в държавите с дясно движение и върху дясната страна на превозното средство в държавите с ляво движение.
      15.2.1.1.4.   Незадължителни огледала за обратно виждане за превозни средства от категория L
      Допуска се монтирането на външно огледало за обратно виждане върху страната на превозното средство, противоположна на страната, върху която е разположено задължителното огледало за обратно виждане, посочено в точка 15.2.1.1.3 по-горе. Огледалото за обратно виждане трябва да отговаря на изискванията от настоящото правило.
      15.2.1.2.   Разпоредбите от настоящото правило не се прилагат за огледалата за наблюдение, определени в точка 2.1.1.3 от настоящото правило. Независимо от това външните огледала за наблюдение трябва да бъдат монтирани на най-малко 2 m над пътната повърхност, когато превозното средство е натоварено с товар, съответстващ на технически допустимата максимална маса.
      15.2.2.   Местоположение
      15.2.2.1.   Огледалата трябва да бъдат така поставени, че когато водачът е седнал на седалката си в нормална положение за управление, той да има ясен изглед към пътя зад превозното средство, встрани от превозното средство и пред превозното средство.
      15.2.2.2.   Външните огледала трябва да бъдат видими през страничните прозорци или през частта от предното стъкло, която се почиства от устройството за почистване на предното стъкло. Независимо от това по конструктивни причини последната разпоредба (т.е. разпоредбите, отнасящи се до почистваната част от предното стъкло) не се прилага по отношение на:
      
                  а)
               
               
                  външни огледала от страната на пътника и незадължителни външни огледала от страната на водача на превозни средства от категории M2 и M3;
               
            
                  б)
               
               
                  огледала от клас VI.
               
            15.2.2.3.   В случай на превозно средство, на което по време на измерването на полето на видимост не е монтирана каросерия, минималната и максималната широчина на каросерията трябва бъдат декларирани от производителя и при необходимост да бъдат симулирани от временни габаритни плоскости. Всички конфигурации на превозни средства и огледала, взети предвид по време на изпитванията, трябва да бъдат указани в сертификата за одобрение на типа на превозното средство по отношение на монтирането на огледала (вж. приложение 4).
      15.2.2.4.   Предписаното външно огледало от страната на водача трябва да е разположено така, че между вертикалната надлъжна средна равнина на превозното средство и вертикалната равнина, преминаваща през центъра на огледалото и през средата на отсечка, дълга 65 mm, която съединява двете окулярни точки на водача, да не се образува ъгъл по-голям от 55°.
      15.2.2.5.   Огледалата не трябва да се издават извън външните габарити на каросерията на превозното средство значително повече, отколкото е необходимо за спазване на изискванията относно полетата на видимост, заложени в точка 15.2.4 по-долу.
      15.2.2.6.   Когато долният ръб на външно огледало е на по-малко от 2 m от пътната повърхност, щом превозното средство е натоварено с товар, съответстващ на технически допустимата максимална маса, това огледало не трябва да бъде издадено на повече от 250 mm извън общата широчина на превозното средство, измерена без огледала.
      15.2.2.7.   Огледалата от клас V и клас VI трябва да бъдат монтирани на превозните средства по такъв начин, че независимо от тяхното местоположение след регулировка нито една част от тях или техните опори не трябва да се намира на по-малко от 2 m от пътната повърхност, когато превозното средство е натоварено с товар, съответстващ на технически допустимата максимална маса.
      Тези огледала не трябва обаче да бъдат монтирани на превозни средства, чиято височина на кабината е такава, че не допуска съответствието с това изискване. В този случай не се изисква друго устройство за непряко виждане.
      15.2.2.8.   При условия че са спазени изискванията от точки 15.2.2.5, 15.2.2.6 и 15.2.2.7 по-горе, огледалата могат да се издават извън разрешените максимални широчини на превозните средства.
      15.2.2.9.   Всички огледала от клас VII трябва да бъдат закрепени така, че да остават в стабилно положение при нормални условия на управление на превозното средство.
      15.2.3.   Регулировка
      15.2.3.1.   Вътрешното огледало трябва да може да бъде регулирано от водача от неговото положение при управление на превозното средство.
      15.2.3.2.   Външното огледало, поставено от страната на водача, трябва да може да бъде регулирано от вътрешността на превозното средство при затворена врата, макар прозорецът да може да бъде отворен. Застопоряването на огледалото в определено положение обаче може да бъде извършвано отвън.
      15.2.3.3.   Изискванията от точка 15.2.3.2 по-горе не се прилагат към външни огледала, които, след като бъдат изместени в резултат на външна сила, могат да бъдат върнати в предишното положение, без да се налага да бъдат регулирани.
      15.2.4.   Полета на видимост
      15.2.4.1.   Вътрешно огледало за обратно виждане (клас I)
      Полето на видимост трябва да е такова, че водачът да може да вижда най-малко равен хоризонтален участък от пътя с широчина 20 m, чийто център се намира на вертикалната средна надлъжна равнина на превозното средство и се простира от 60 m зад окулярните точки на водача до хоризонта (фигура 4).
      
         Фигура 4
      
      
         Поле на видимост на огледало от клас I
      
      
         
      15.2.4.2.   Основни огледала за обратно виждане от клас II
      15.2.4.2.1.   Външно огледало за обратно виждане от страната на водача
      Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 5 m, който е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на водача, и се простира от 30 m зад окулярните точки на водача до хоризонта.
      Освен това пътят трябва да бъде видим за водача на широчина 1 m, ограничена от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 4 m зад вертикалната равнина, преминаваща през окулярните точки на водача (вж. фигура 5).
      15.2.4.2.2.   Външно огледало за обратно виждане от страната на пътника
      Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 5 m, който от страната на пътника е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на пътника, и се простира от 30 m зад окулярните точки на водача до хоризонта.
      Освен това пътят трябва да бъде видим за водача на широчина 1 m, ограничена от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 4 m зад вертикалната равнина, преминаваща през окулярните точки на водача (вж. фигура 5).
      
         Фигура 5
      
      
         Поле на видимост на огледала от клас II
      
      
         
      15.2.4.3.   Основни огледала за обратно виждане от клас III
      15.2.4.3.1.   Външно огледало за обратно виждане от страната на водача
      Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 4 m, който е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на водача, и се простира от 20 m зад окулярните точки на водача до хоризонта (вж. фигура 6).
      Освен това пътят трябва да бъде видим за водача на широчина 1 m, ограничена от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 4 m зад вертикалната равнина, преминаваща през окулярните точки на водача.
      15.2.4.3.2.   Външно огледало за обратно виждане от страната на пътника
      Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 4 m, който от страната на пътника е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на пътника, и се простира от 20 m зад окулярните точки на водача до хоризонта (вж. фигура 6).
      Освен това пътят трябва да бъде видим за водача на широчина 1 m, ограничена от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 4 m зад вертикалната равнина, преминаваща през окулярните точки на водача.
      
         Фигура 6
      
      
         Поле на видимост на огледала от клас III
      
      
         
      15.2.4.4.   „Широкоъгълно“ външно огледало (клас IV)
      15.2.4.4.1.   „Широкоъгълно“ външно огледало от страната на водача
      Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 15 m, който е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на водача, и се простира на най-малко от 10 до 25 m зад окулярните точки на водача до хоризонта.
      Освен това пътят трябва да бъде видим за водача на широчина 4,5 m, ограничена от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 1,5 m зад вертикалната равнина, преминаваща през окулярните точки на водача (вж. фигура 7).
      15.2.4.4.2.   „Широкоъгълно“ външно огледало от страната на пътника
      Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 15 m, който е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на пътника, и се простира на най-малко от 10 до 25 m зад окулярните точки на водача до хоризонта.
      Освен това пътят трябва да бъде видим за водача на широчина 4,5 m, ограничена от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 1,5 m зад вертикалната равнина, преминаваща през окулярните точки на водача (вж. фигура 7).
      
         Фигура 7
      
      
         Поле на видимост на широкоъгълни огледала от клас IV
      
      
         
      15.2.4.5.   Външно огледало с близко поле на видимост (клас V)
      Полето на видимост трябва да бъде такова, че водачът да може да вижда равен хоризонтален участък по протежение на превозното средство, ограничен от следните вертикални равнини (вж. фигури 8а и 8б):
      15.2.4.5.1.   Равнината, успоредна на средната надлъжна вертикална равнина и преминаваща през най-външната точка на кабината на превозното средство от страната на пътника.
      15.2.4.5.2.   В напречна посока — успоредната равнина, преминаваща на разстояние 2 m пред равнината, спомената в точка 15.2.4.5.1 по-горе.
      15.2.4.5.3.   В посока назад — равнината, успоредна на вертикалната равнина, преминаваща през окулярните точки на водача и разположена на разстояние 1,75 m зад тази равнина.
      15.2.4.5.4.   В посока напред — равнината, успоредна на вертикалната равнина, преминаваща през окулярните точки на водача и разположена на разстояние 1 m пред тази равнина. Ако вертикалната напречна равнина, преминаваща през предния ръб на бронята на превозното средство е на по-малко от 1 m от вертикалната равнина, преминаваща през окулярните точки на водача, то полето на видимост се ограничава до тази равнина.
      15.2.4.5.5.   В случай че полето на видимост, описано на фигури 8а и 8б, може да бъде възприето чрез наслагването на полето на видимост от широкоъгълно огледало от клас IV и предно огледало от клас VI, то монтирането на огледало с близка видимост от клас V не е задължително.
      
         Фигури 8а и 8б
      
      
         Поле на видимост на огледало с близко поле на видимост от клас V
      
      
         
      15.2.4.5.6.   Само от страната на пътника полето на видимост трябва също да бъде такова, че водачът да може да вижда равен хоризонтален участък от пътя по протежение на превозното средство, който излиза извън полето, определено в точки 15.2.4.5.1 — 15.2.4.5.4 по-горе, но попада в полето, ограничено от следните вертикални равнини; предната част на това поле на видимост може да бъде закръглена с радиус 2 000 mm (вж. фигури 8в и 8г):
      15.2.4.5.7.   В напречна посока — успоредната равнина, преминаваща на разстояние 4,5 m пред равнината, спомената в точка 15.2.4.5.1 по-горе.
      15.2.4.5.8.   В посока назад — равнината, успоредна на вертикалната равнина, преминаваща през окулярните точки на водача и разположена на разстояние 1,75 m зад тази равнина.
      15.2.4.5.9.   В посока напред — равнината, успоредна на вертикалната равнина, преминаваща през окулярните точки на водача и разположена на разстояние 3 m пред тази равнина. Това поле на видимост може да бъде частично осигурено посредством предно огледало (клас VI).
      15.2.4.5.10.   Полето на видимост, предписано в точки 15.2.4.5.6 — 15.2.4.5.9 по-горе, може да бъде частично осигурено посредством „широкоъгълно“ външно огледало (клас IV) или комбинация от външно огледало с близко поле на видимост (клас V) и предно огледало (клас VI).
      15.2.4.5.11.   Зоната, предписана в точки 15.2.4.5.6 — 15.2.4.5.9 по-горе, може да бъде наблюдавана посредством комбинация от пряка видимост и устройства за непряко виждане (от клас IV, V, VI).
      15.2.4.5.11.1.   Ако устройство за непряко виждане от клас IV се използва, за да осигурява част от полето на видимост, предписано в точки 15.2.4.5.6 — 15.2.4.5.9, то трябва да бъде регулирано така, че да осигурява едновременно с това и полето на видимост, предписано в точка 15.2.4.4.2.
      15.2.4.5.11.2.   Ако устройство за непряко виждане от клас V се използва, за да осигурява част от полето на видимост, предписано в точки 15.2.4.5.6 — 15.2.4.5.9, то трябва да бъде регулирано така, че да осигурява едновременно с това и полето на видимост, предписано в точки 15.2.4.5.1 — 15.2.4.5.4.
      15.2.4.5.11.3.   Ако устройство за непряко виждане от клас VI се използва, за да осигурява част от полето на видимост, предписано в точки 15.2.4.5.6 — 15.2.4.5.9, то трябва да бъде регулирано така, че да осигурява едновременно с това и полето на видимост, предписано в точка 15.2.4.6.1.
      15.2.4.5.12.   Полето на видимост, предписано в точки 15.2.4.5.1 — 15.2.4.5.4, може да бъде наблюдавано посредством комбинация от външно огледало с близко поле на видимост (клас V) и „широкоъгълно“ външно огледало (клас IV).
      В такива случаи външното огледало с близко поле на видимост (клас V) трябва да осигурява най-малко 90 процента от полето на видимост, предписано в точки 15.2.4.5.1 — 15.2.4.5.4, а огледалото от клас IV трябва да бъде регулирано така, че да осигурява едновременно с това и полето на видимост, предписано в точка 15.2.4.4.2.
      15.2.4.5.13.   Точки 15.2.4.5.6 — 15.2.4.5.12 не се прилагат за превозно средство, при което всички части от огледалото или неговата опора се намират на по-малко от 2,4 m от пътната повърхност независимо от тяхното местоположение след регулировка.
      15.2.4.5.14.   Точки 15.2.4.5.6 — 15.2.4.5.12 не се прилагат за превозно средство от категория М2 или М3.
      
         Фигури 8в и 8г
      
      
         По-голямо поле на видимост от страната на пътника
      
      
         
      15.2.4.6.   Предно огледало (клас VI)
      15.2.4.6.1.   Полето на видимост трябва да бъде такова, че водачът да може да вижда най-малко равен хоризонтален участък от пътя, ограничен от:
      
                  а)
               
               
                  напречна вертикална равнина през най-външната точка на предната част на превозното средство;
               
            
                  б)
               
               
                  напречна вертикална равнина на 2 000 mm пред равнината, определена в буква а);
               
            
                  в)
               
               
                  надлъжна вертикална равнина, успоредна на надлъжната вертикална средна равнина, преминаваща през най-външната странична точка на превозното средство от страната на водача; и
               
            
                  г)
               
               
                  надлъжна вертикална равнина, успоредна на надлъжната вертикална средна равнина, намираща се на 2 000 mm извън най-външната странична точка на превозното средство, противоположна на страната на водача.
               
            Предната част на това поле на видимост, противоположно на страната на водача, може да се закръгли с радиус 2 000 mm (вж. фигура 9).
      За определеното поле на видимост, вж. също точка 15.2.4.9.2 по-долу.
      Разпоредбите за предните огледала са задължителни за превозни средства от категории N2 > 7,5 t и N3 с предно разположение на органите за управление (както е определено в точка 12.5 от настоящото правило).
      В случай че превозни средства от тези категории не могат да изпълнят изискванията чрез използване на предно огледало, трябва да бъде използвана помощна система за видимост. В случай на помощна система за видимост това устройство трябва да е в състояние да открива на обект с височина 50 сm и диаметър 30 cm в границите на полето, определено във фигура 9.
      
         Фигура 9
      
      
         Поле на видимост на предно огледало от клас VI
      
      
         
      15.2.4.6.2.   Ако обаче водачът може да вижда, при отчитане на възпрепятстването на видимостта, причинено от А-стойките, отсечка с дължина 300 mm пред превозното средство на височина 1 200 mm над пътната повърхност и която се намира между вертикалната надлъжна равнина, успоредна на надлъжната вертикална средна равнина, преминаваща през най-външната странична точка на превозното средство от страната на водача, и надлъжна вертикална равнина, успоредна на надлъжната вертикална средна равнина, намираща се на 900 mm извън най-външната странична точка на превозното средство, противоположна на страната на водача, то предно огледало от клас VI не е задължително.
      15.2.4.6.3.   За целите на точки 15.2.4.6.1 и 15.2.4.6.2 по-горе частите, постоянно прикрепени към превозното средство и намиращи се над окулярните точки на водача и пред напречната вертикална равнина, преминаваща през най-предната точка на предната броня на превозното средство, не трябва да се взимат предвид при определянето на предната част на превозното средство.
      15.2.4.7.   Огледало от категория L (клас VII).
      15.2.4.7.1.   Външно огледало за обратно виждане от страната на водача
      Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 2,50 m, който е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на водача, и се простира от 10 m зад окулярните точки на водача до хоризонта (вж. фигура 10).
      15.2.4.7.2.   Външно огледало за обратно виждане от страната на пътника
      Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 4 m, който от страната на пътника е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на пътника, и се простира от 20 m зад окулярните точки на водача до хоризонта (вж. фигура 10).
      
         Фигура 10
      
      
         Поле на видимост на огледала от клас VII
      
      
         
      15.2.4.8.   В случай на огледала, състоящи се от няколко отразяващи повърхности, които са с различна кривина или образуват ъгъл помежду си, най-малко една от отразяващите повърхности трябва да осигурява полето на видимост и да има размерите (вж. точка 6.1.2.1.2.2. от настоящото правило), посочени за класа, към който спадат.
      15.2.4.9.   Възпрепятстване на видимостта
      15.2.4.9.1.   Вътрешно огледало за обратно виждане (клас I)
      Полето на видимост може да бъде намалено поради наличието на устройства като сенници, устройства за почистване на предното стъкло, нагревателни елементи и стопсветлини от категория S3, при условие че тези устройства не закриват повече от 15 % от предписаното поле на видимост. Облегалките за глава или компоненти на конструкцията или каросерията като колони, разделящи остъкляването на задните врати, се изключват от изчислението. Това изискване се проверява чрез проекция върху вертикална равнина, перпендикулярна на надлъжната средна равнина на превозното средство. Степента на възпрепятстване на видимостта се измерва с прибрани сенници.
      15.2.4.9.2.   Външни огледала (класове II, III, IV, V, VI и VII)
      При полетата на видимост, посочени по-горе, възпрепятстване на видимостта, дължащо се на каросерията и нейни компоненти като други огледала на кабината, дръжки на врати, габаритни светлини, пътепоказатели и предни и задни брони, както и елементи за почистване на отражателните повърхности, не трябва да бъде вземано предвид, ако те причиняват общо по-малко от 10 % закриване на съответното поле на видимост. В случай на превозно средство, проектирано и конструирано за специални цели, когато поради специфичните му особености не е възможно да се спази това изискване, причиненото от специфичните особености закриване на полето на видимост, изисквано за огледало от клас VI, може да бъде повече от 10 процента, но не повече отколкото е необходимо за неговата специална функция.
      15.2.4.10.   Процедура на изпитване
      Полето на видимост трябва да бъде определено чрез поставяне на мощни източници на светлина в окулярните точки на водача и чрез изследване на светлината, проектирана на вертикален контролен екран. Могат да бъдат използвани и други еквивалентни методи.
      15.3.   Устройства за непряко виждане, различни от огледала
      15.3.1.   Показателите на устройствата за непряко виждане трябва да бъдат такива, че в рамките на цялото изисквано поле на видимост водачът да може да наблюдава критичен обект, като се вземе предвид критичното възприятие в съответствие с процедурата в приложение 10.
      В противен случай определянето на размера на показания обект се извършва в съответствие с приложение 11.
      15.3.2.   Възпрепятстването на пряката видимост на водача, причинено от монтирането на устройство за непряко виждане, трябва да бъде сведено до минимум.
      15.3.3.   (Запазено)
      15.3.4.   Изисквания към монтирането на монитора
      Посоката на наблюдение на монитора трябва да бъде приблизително същата посока като тази на основното огледало.
      15.3.5.   Превозните средства могат да бъдат оборудвани с допълнителни устройства за непряко виждане.
      15.3.6.   Разпоредбите от настоящото правило не се прилагат за устройствата за наблюдение от вида камера–монитор–записващо устройство, определени в точка 2.1.2.13 от настоящото правило. Външните камери за наблюдение трябва да бъдат монтирани най-малко 2 m над пътната повърхност, когато превозното средство е натоварено с товар, съответстващ на технически допустимата максимална маса, или когато тяхната най-ниска точка е на по-малко от 2 m от пътната повърхност, не трябва да бъдат издадени на повече от 50 mm извън общата широчина на превозното средство, измерена без устройството, а радиусите на кривината им не трябва да бъдат по-малки от 2,5 mm.
      16.   ПРОМЯНА НА ТИПА ПРЕВОЗНО СРЕДСТВО И РАЗШИРЕНИЕ НА ОДОБРЕНИЕТО
      16.1.   Органът по одобряването на типа, одобрил типа превозно средство, се уведомява за всяка промяна на типа превозно средство. Тогава органът по одобряването на типа:
      
                  а)
               
               
                  взема решение след консултация с производителя, че трябва да бъде издадено ново одобрение на типа; или
               
            
                  б)
               
               
                  прилага процедурата, посочена в точка 16.1.1 (Изменение), и ако е приложимо — процедурата, посочена в точка 16.1.2 (Разширение).
               
            16.1.1.   Изменение
      Когато записани в информационното досие подробни данни са се променили и органът по одобряването на типа прецени, че е малко вероятно направените промени да оказват съществено неблагоприятно въздействие и че при всички положения превозното средство продължава да съответства на изискванията, промяната се отбелязва като „изменение“.
      В такъв случай органът по одобряването на типа издава изменените страници от информационното досие, както е необходимо, като отбелязва ясно всяка изменена страница, за да се укаже същността на промяната и датата на преиздаване. Счита се, че един консолидиран актуализиран вариант на информационното досие, придружен от подробно описание на промяната, отговаря на това изискване.
      16.1.2.   Разширение
      Промяната се обозначава като „разширение“, ако освен в допълнение към промяната на записаните в информационното досие данни:
      
                  а)
               
               
                  са необходими допълнителни проверки или изпитвания; или
               
            
                  б)
               
               
                  е променена която и да било информация от документа за съобщение (с изключение на неговите приложения); или
               
            
                  в)
               
               
                  е поискано одобрение по отношение на по-късна серия от изменения след влизането ѝ в сила.
               
            16.2.   Страните по Спогодбата, прилагащи настоящото правило, биват уведомявани за всяко потвърждение или отказ на одобрение, в което се посочват измененията, посредством формуляр, който съответства на образеца от приложение 4 към настоящото правило. Освен това приложеният към документа за съобщение азбучен списък на информационния пакет съответно се променя, за да указва датата на последното изменение или разширение.
      16.3.   Органът по одобряването на типа, който издава разширението на одобрението, присвоява сериен номер на всеки формуляр за съобщение, изготвян за такова разширение.
      17.   СЪОТВЕТСТВИЕ НА ПРОИЗВОДСТВОТО
      17.1.   Процедурата за съответствие на производството трябва да съответства на определените в Спогодбата, допълнение 2 (E/ECE/324-E/ECE/TRANS/505/Rev.2).
      17.2.   Всяко превозно средство, одобрено по настоящото правило, трябва да бъде произведено така, че да съответства на одобрения тип, като отговаря на изискванията, определени в точка 15 по-горе.
      18.   САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
      18.1.   Одобрението, издадено по отношение на тип превозно средство съгласно настоящото правило, може да бъде отменено, ако не е спазено изискването, заложено в точка 17.1 по-горе, или превозното средство не премине успешно проверките, предписани в точка 17.2 по-горе.
      18.2.   Ако страна по Спогодбата, прилагаща настоящото правило, отмени дадено от нея одобрение, тя уведомява незабавно останалите страни по Спогодбата, прилагащи настоящото правило, посредством копие на формуляра за одобрение, съдържащо най-долу изписана с едър шрифт, подписана и датирана анотация: „ОДОБРЕНИЕТО Е ОТМЕНЕНО“.
      19.   ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
      Ако титулярят на одобрението прекрати напълно производството на тип превозно средство, одобрен в съответствие с настоящото правило, той уведомява за това издалия одобрението орган. При получаването на съответното съобщение този орган на свой ред уведомява за това останалите страни по Спогодбата, прилагащи настоящото правило, посредством копие на формуляра за съобщение, съдържащо най-долу изписана с едър шрифт, подписана и датирана анотация: „ОДОБРЕНИЕТО Е ОТМЕНЕНО“.
      20.   НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯ ЗА ОДОБРЕНИЕ, КАКТО И НА ОРГАНИТЕ ПО ОДОБРЯВАНЕТО НА ТИПА
      Страните по Спогодбата, прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитванията, както и на органите по одобряването на типа, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, издадени в други държави.
      21.   ПРЕХОДНИ РАЗПОРЕДБИ
      21.1.   Считано от официалната дата на влизане в сила на серия от изменения 03, никоя страна по Спогодбата, прилагаща настоящото правило, не може да отказва заявление за одобрение по настоящото правило, изменено със серия от изменения 03.
      21.2.   Считано от 12 месеца след влизането в сила на серия от изменения 03 към настоящото правило страните по Спогодбата, прилагащи настоящото правило, издават одобрения на тип устройство за непряко виждане единствено ако типът отговаря на изискванията на настоящото правило, изменено със серия от изменения 03.
      21.3.   Считано от 12 месеца след влизането в сила на серия от изменения 03 към настоящото правило страните по Спогодбата, прилагащи настоящото правило, издават одобрения на тип превозно средство по отношение на монтирането на устройства за непряко виждане единствено ако типът превозно средство отговаря на изискванията на настоящото правило, изменено със серия от изменения 03.
      21.4.   Считано от 24 месеца след влизането в сила на серия от изменения 03 към настоящото правило страните по Спогодбата, прилагащи настоящото правило, могат да откажат да признаят одобрения на тип превозно средство по отношение на монтирането на устройство за непряко виждане от вида камера–монитор или на тип устройство за непряко виждане от вида камера–монитор, които не са издадени в съответствие със серия от изменения 03 към настоящото правило.
      21.5.   Считано от 26 януари 2010 г. за превозни средства от категории M1 и N1 и от 26 януари 2007 г. за превозни средства от други категории страните по Спогодбата, прилагащи настоящото правило, могат да откажат да признаят одобрения на устройство за непряко виждане, които не са издадени в съответствие със серия от изменения 02 към настоящото правило.
      21.6.   Одобренията за устройства за непряко виждане от клас I или III, издадени в съответствие с настоящото правило в първоначалния му вид (серия 00) или изменено със серия от изменения 01 или 02 преди датата на влизане в сила на серия от изменения 03, остават валидни и страните по Спогодбата продължават да ги приемат. Страните по Спогодбата не могат да отказват да издават разширения на одобрения, предоставени в съответствие с първоначалната версия или серия от изменения 01 или 02.
      21.7.   Независимо от разпоредбите на точка 21.2 одобренията, издадени за огледала от клас II, IV, V, VI или VII в съответствие с настоящото правило, изменено със серия от изменения 02 преди датата на влизане в сила на серия от изменения 03, остават валидни и страните по Спогодбата продължават да ги приемат. Страните по Спогодбата не могат да отказват да издават разширения на одобрения, предоставени в съответствие със серия от изменения 02.
      21.8.   Разпоредбите на настоящото правило не забраняват одобрението на тип превозно средство по отношение на монтирането на устройства за непряко виждане в съответствие с настоящото правило, изменено със серия от изменения 03, ако всички или част от устройствата за непряко виждане от клас I или III, с които е оборудвано, носят маркировката за одобрение, предписана с настоящото правило в първоначалния му вид (серия 00) или изменено със серия от изменения 01 или 02.
      21.9.   Разпоредбите на настоящото правило не забраняват одобрението на тип превозно средство по отношение на монтирането на устройства за непряко виждане в съответствие с настоящото правило, изменено със серия от изменения 03, ако всички или част от огледалата за обратно виждане от клас II, IV, V, VI или VII, с които е оборудвано, носят маркировката за одобрение, предписана със серия от изменения 02 към настоящото правило.
      21.10.   Независимо от разпоредбите на точки 21.2, 21.4 и 21.5 по-горе, за целите на резервните части страните по Спогодбата, прилагащи настоящото правило, продължават да издават одобрения в съответствие със серия от изменения 02 към настоящото правило за устройства за непряко виждане, предназначени за използване на типове превозни средства, одобрени преди датата, спомената в точка 21.2 по-горе, в съответствие със серия от изменения 02 към Правило № 46, и ако е приложимо — последващи разширения на споменатите одобрения.
      21.11.   Считано от официалната дата на влизане в сила на серия от изменения 04, никоя страна по Спогодбата, прилагаща настоящото правило, не може да отказва заявление за одобрение по настоящото правило, изменено със серия от изменения 04.
      21.12.   Считано от 30 юни 2014 г. страните по Спогодбата, прилагащи настоящото правило, издават одобрения на тип устройство за непряко виждане единствено ако типът устройство отговаря на изискванията на настоящото правило, изменено със серия от изменения 04.
      21.13.   Считано от 30 юни 2014 г. страните по Спогодбата, прилагащи настоящото правило, издават одобрения на тип превозно средство по отношение монтирането на устройства за непряко виждане единствено ако типът превозно средство отговаря на изискванията на настоящото правило, изменено със серия от изменения 04.
      21.14.   Считано от 30 юни 2015 г. страните по Спогодбата, прилагащи настоящото правило, не са длъжни да приемат одобрения на тип превозно средство или тип устройство за непряко виждане, които не са издадени в съответствие със серия от изменения 04 към настоящото правило.
      21.15.   Независимо от точка 21.14 по-горе одобренията на типа, издадени в съответствие с предходните серии от изменения на правилото, които не са засегнати от серия от изменения 04, продължават да са валидни и страните по Спогодбата, прилагащи настоящото правило, продължават да ги приемат.
      21.16.   Страните по Спогодбата, прилагащи настоящото правило, не могат да отказват да издават разширения на одобрения на типа за съществуващи типове превозни средства или устройства, които не са засегнати от серия от изменения 04 и са предоставени в съответствие със серия от изменения 02 или 03 към настоящото правило.
      21.17.   Независимо от разпоредбите на точки 21.2, 21.4, 21.5, 21.13 и 21.15 по-горе, за целите на резервните части страните по Спогодбата, прилагащи настоящото правило, продължават да издават одобрения в съответствие със серия от изменения 01 към настоящото правило за устройства за непряко виждане от класове I — V, предназначени за използване на типове превозни средства, одобрени преди 26 януари 2006 г. в съответствие със серия от изменения 01 към Правило № 46, и ако е приложимо — последващи разширения на споменатите одобрения.
      
         (1)  Съгласно определението в Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev.2, параграф 2 — www.unece.org/trans/main/wp29/wp29wgs/wp29gen/wp29resolutions.html
      
         (2)  Съгласно определението в Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev.2, параграф 2 — www.unece.org/trans/main/wp29/wp29wgs/wp29gen/wp29resolutions.html
      
         (3)  Съгласно определението в Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev.2, параграф 2 — www.unece.org/trans/main/wp29/wp29wgs/wp29gen/wp29resolutions.html
      
         (4)  Отличителните номера на страните по Спогодбата от 1958 г. са дадени в приложение 3 към Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev.2/Amend.3 — www.unece.org/trans/main/wp29/wp29wgs/wp29gen/wp29resolutions.html
      
         (5)  Не се изисква вътрешно огледало за обратно виждане, ако условията за видимост, посочени в точка 15.2.5.4.1 по-долу, не могат да се спазят. В този случай се изискват две външни огледала за обратно виждане — едно върху лявата страна и едно върху дясната страна на превозното средство.
      
         ПРИЛОЖЕНИЕ 1
         ДОКУМЕНТ ЗА ИНФОРМАЦИЯ ЗА ОДОБРЕНИЕ НА ТИПА НА УСТРОЙСТВО ЗА НЕПРЯКО ВИЖДАНЕ
         Когато е приложимо, трябва да бъде предоставена следната информация в три екземпляра, която включва списък на съдържанието.
         Всички чертежи се предоставят в подходящ мащаб и достатъчно подробно в размер А4 или в папка с формат А4.
         Снимките, ако има такива, трябва да показват достатъчно подробности.
         1.   Марка (търговско наименование на производителя): …
         2.   Тип и общо търговско описание: …
         3.   Средства за идентифициране на типа, ако са обозначени върху устройството: …
         4.   Категория превозно средство, за което е предназначено устройството: …
         5.   Наименование и адрес на производителя: …
         6.   Място и начин на поставяне на знака за одобрение: …
         7.   Адрес/адреси на монтажния завод/монтажните заводи: …
         8.   Огледала (декларира се всяко едно огледало): …
         8.1.   Вариант: …
         8.2.   Чертеж/чертежи за идентифицирането на огледалото: …
         8.3.   Подробно описание на метода за закрепване: …
         9.   Устройства за непряко виждане, различни от огледала: …
         9.1.   Тип и характеристики (например пълно описание на устройството): …
         9.1.1.   В случай на устройство от вида камера–монитор — разстояние на различаване на обекта (mm), контраст, обхват на яркостта, корекция на отблясъци, показатели на възпроизвеждане (черно-бяло/цветно), кадрова честота на изображението, граница на яркостта на монитора: …
         9.2.   Достатъчно подробни чертежи за идентифициране на окомплектованото устройство, включително инструкции за монтаж; на чертежите трябва да бъде указано местоположението на маркировката за одобрение на типа: …
      
      
         ПРИЛОЖЕНИЕ 2
         Документ за информация за одобрение на типа на превозно средство по отношение на монтажа на устройства за непряко виждане
         Когато е приложимо, трябва да бъде предоставена следната информация в три екземпляра, която включва списък на съдържанието.
         Всички чертежи се предоставят в подходящ мащаб и достатъчно подробно в размер А4 или в папка с формат А4.
         Снимките, ако има такива, трябва да показват достатъчно подробности.
         ОБЩИ ПОЛОЖЕНИЯ
         1.   Марка (търговско наименование на производителя): …
         2.   Тип и общо търговско описание: …
         3.   Начини за идентифициране на типа, ако е маркиран на превозното средство: …
         4.   Местоположение на маркировката: …
         5.   Категория превозно средство: …
         6.   Наименование и адрес на производителя: …
         7.   Адрес/адреси на монтажния завод/монтажните заводи: …
         ОБЩИ КОНСТРУКТИВНИ ХАРАКТЕРИСТИКИ НА ПРЕВОЗНОТО СРЕДСТВО
         8.   Снимка/снимки и/или чертеж/чертежи на представително превозно средство: …
         9.   Кабина на водача (предно разположена или нормална) (1): …
         10.   Място за управление: ляво/дясно (1) …
         10.1.   Превозното средство е оборудвано за трафик с дясно/ляво движение (1) …
         11.   Диапазон на общите размери на превозно средство: …
         11.1.   За шаси без каросерия …
         11.1.1.   Широчина (2): …
         11.1.1.1.   Максимална разрешена широчина: …
         11.1.1.2.   Минимална разрешена широчина: …
         11.2.   За шаси с каросерия: …
         11.2.1.   Широчина (2) …
         12.   Каросерия
         12.1.   Устройства за непряко виждане
         12.1.1.   Огледала …
         12.1.1.1.   Чертежи, показващи местоположението на огледалото в конструкцията на превозното средство: …
         12.1.1.2.   Подробно описание на метода на закрепване, включително на частта от конструкцията на превозното средство, към която е закрепено огледалото: …
         12.1.1.3.   Незадължително оборудване, което може да повлияе на полето на видимост назад: …
         12.1.1.4.   Кратко описание на електронните компоненти (ако има такива) на устройството за регулиране: …
         12.1.2.   Устройства за непряко виждане, различни от огледала: …
         12.1.2.1.   Достатъчно подробни чертежи с инструкции за монтаж: …
         
            (1)  Ненужното се зачерква.
         
            (2)  „Обща широчина“ на превозното средство означава размерът, измерен в съответствие със стандарт ISO 612-1978, определение № 6.2. В случай на превозни средства от категория, различна от M1, в допълнение към разпоредбите на този стандарт при измерването на широчината на превозното средство не трябва да бъдат вземани предвид следните устройства:
         
                     а)
                  
                  
                     устройства за поставяне на митнически пломби и тяхната защита;
                  
               
                     б)
                  
                  
                     приспособления за закрепване на брезента и тяхната защита;
                  
               
                     в)
                  
                  
                     сигнализатори за падане на налягането в гумите;
                  
               
                     г)
                  
                  
                     издадени напред гъвкави елементи на системи против пръскане;
                  
               
                     д)
                  
                  
                     осветително оборудване;
                  
               
                     е)
                  
                  
                     за автобуси — рампи за достъп в работно състояние, подемни платформи и подобно оборудване в работно състояние, при условие че не надвишават 10 mm странично на превозното средство и ъглите на рампите, гледащи напред или назад, са закръглени с радиус не по-малък от 5 mm; ръбовете следва да бъдат закръглени с радиус не по-малък от 2,5 mm;
                  
               
                     ж)
                  
                  
                     устройства за непряко виждане;
                  
               
                     з)
                  
                  
                     индикатори за налягането в гумите;
                  
               
                     и)
                  
                  
                     прибиращи се стъпала;
                  
               
                     й)
                  
                  
                     подлежаща на деформиране странична част на гумите непосредствено над точката на съприкосновение с пътната повърхност.
                  
               
      
         ПРИЛОЖЕНИЕ 3
         СЪОБЩЕНИЕ
         (Максимален формат: A4 (210 × 297 mm)
         
                     
                        
                  
                  
                     издадено от:
                  
                  
                     наименование на администрацията
                     …
                     …
                     …
                  
               
                     относно (1)
                     
                  
                  
                     :
                  
                  
                     Издадено одобрение
                     Разширено одобрение
                     Отказано одобрение
                     Отменено одобрение
                     Окончателно прекратяване на производството
                  
               на тип устройство за непряко виждане в съответствие с Правило № 46
         Одобрение № … Разширение № …
         
                     1.
                  
                  
                     Търговско наименование или марка на устройството: …
                  
               
                     2.
                  
                  
                     Наименование на производителя на типа устройство: …
                  
               
                     3.
                  
                  
                     Наименование и адрес на производителя: …
                  
               
                     4.
                  
                  
                     Наименование и адрес на представителя на производителя, ако има такъв: …
                  
               
                     5.
                  
                  
                     Представено за одобрение на: …
                  
               
                     6.
                  
                  
                     Техническа служба, отговаряща за провеждане на изпитванията за одобрение: …
                  
               
                     7.
                  
                  
                     Дата на издадения от службата протокол …
                  
               
                     8.
                  
                  
                     Номер на издадения от службата протокол …
                  
               
                     9.
                  
                  
                     Кратко описание …
                     Идентификация на устройството: огледало, камера–монитор, друго устройство (1)
                     
                     Устройство за непряко виждане от клас I, II, III, IV, V, VI, S (1)
                     
                     Символ   , определен в точка 6.1.3.1.1 от настоящото правило: да/не (1)
                     
                  
               
                     10.
                  
                  
                     Местоположение на маркировката за одобрение: …
                  
               
                     11.
                  
                  
                     Причина/причини за разширението (ако има такова): …
                  
               
                     12.
                  
                  
                     Издадено/отказано/разширено/отменено одобрение (1):
                  
               
                     13.
                  
                  
                     Място: …
                  
               
                     14.
                  
                  
                     Дата: …
                  
               
                     15.
                  
                  
                     Подпис: …
                  
               
                     16.
                  
                  
                     Приложен е списък на документите, подадени в издалия одобрението орган по одобряването на типа и предоставяни при поискване.
                  
               
            (1)  Ненужното се зачерква.
      
      
         ПРИЛОЖЕНИЕ 4
         СЪОБЩЕНИЕ
         (Максимален формат: A4 (210 × 297 mm)
         
                     
                        
                  
                  
                     издадено от:
                  
                  
                     наименование на администрацията
                     …
                     …
                     …
                  
               
                     относно (1)
                     
                  
                  
                     :
                  
                  
                     Издадено одобрение
                     Разширено одобрение
                     Отказано одобрение
                     Отменено одобрение
                     Окончателно прекратяване на производството
                  
               на тип превозно средство по отношение монтирането на устройства за непряко виждане в съответствие с Правило № 46
         Одобрение № … Разширение № …
         1.   Марка (търговско наименование на производителя): …
         2.   Тип и общо търговско описание: …
         3.   Начини за идентифициране на типа, ако е маркиран на превозното средство: …
         3.1.   Местоположение на маркировката: …
         4.   Категория превозно средство: (M1, M2, M3, N1, N2 ≤ 7,5t, N2 > 7,5t, N3) (1)
         
         5.   Наименование и адрес на производителя: …
         6.   Адрес/адреси на завода производител/заводите производители …
         7.   Допълнителна информация (когато е приложимо): вж. допълнението
         8.   Техническа служба, отговаряща за провеждане на изпитванията: …
         9.   Дата на протокола от изпитването: …
         10.   Номер на протокола от изпитването: …
         11.   Забележки (ако има такива): вж. допълнението
         12.   Място: …
         13.   Дата: …
         14.   Подпис: …
         15.   Приложен е индекс на информационния пакет, депозиран в органа по одобряването на типа и предоставян при поискване.
         
            (1)  Ненужното се зачерква.
         
            Допълнение
            Допълнение към формуляр за съобщение на одобрение на типа № … относно одобрението на типа на превозно средство по отношение на монтирането на устройства за непряко виждане в съответствие с Правило № 46
            
                        1.
                     
                     
                        Търговско наименование или марка на огледалата и допълнителните устройства за непряко виждане и номер на одобрението на типа на елемент: …
                     
                  
                        2.
                     
                     
                        Клас/класове огледала и устройства за непряко виждане (I, II, III, IV, V, VI, VII, S) (1)
                        
                     
                  
                        3.
                     
                     
                        Разширение на одобрение на типа на превозното средство с оглед включването на следното устройство за непряко виждане: …
                     
                  
                        4.
                     
                     
                        Данни за идентифициране на точка R на мястото за сядане на водача: …
                     
                  
                        5.
                     
                     
                        Максимална и минимална широчина на каросерията, по отношение на която е издадено одобрението на типа на огледалото и устройството за непряко виждане (в случай на шаси или кабина, посочени в точка 15.2.2.3 от настоящото правило) …
                     
                  
                        6.
                     
                     
                        Към настоящия сертификат са приложени следните документи, носещи показания по-горе номер на одобрение на типа: …
                        
                                    а)
                                 
                                 
                                    чертежи, показващи монтирането на устройствата за непряко виждане …
                                 
                              
                                    б)
                                 
                                 
                                    чертежи и схеми, показващи местоположението за монтиране и характеристиките на частта от конструкцията, където са монтирани устройствата за непряко виждане …
                                 
                              
                  
                        7.
                     
                     
                        Забележки (напр. валиден за трафик с дясно/ляво движение (1)) …
                     
                  
               (1)  Ненужното се зачерква.
         
      
      
         ПРИЛОЖЕНИЕ 5
         ОФОРМЛЕНИЕ НА МАРКИРОВКАТА ЗА ОДОБРЕНИЕ НА УСТРОЙСТВО ЗА НЕПРЯКО ВИЖДАНЕ
         (вж. точка 5.4 от правилото)
         Горепоказаната маркировка за одобрение, поставена на устройство за непряко виждане, показва, че огледалото е огледало за обратно виждане от клас II, одобрено в Нидерландия (E4) в съответствие с Правило № 46 с одобрение № 042439. Първите две цифри от номера на одобрението указват, че Правило № 46 вече е включвало серия от изменения 04, когато е било издадено одобрението.
         
            Забележка: номерът на одобрението и допълнителният символ се поставят в близост до окръжността, над или под буквата „E“ или отляво или отдясно от тази буква. Цифрите на номера на одобрението трябва да бъдат от една и съща страна на буквата „Е“ и да са ориентирани в едно и също направление. Допълнителният символ се поставя диаметрално противоположно на номера на одобрението. Използването на римски цифри в номерата на одобрение се избягва, за да не се допусне объркване с други символи.
      
      
         ПРИЛОЖЕНИЕ 6
         МЕТОД НА ИЗПИТВАНЕ ЗА ОПРЕДЕЛЯНЕ НА ОТРАЗЯВАЩАТА СПОСОБНОСТ
         1.   ОПРЕДЕЛЕНИЯ
         1.1.   Стандартно осветително средство А по МКО (Международна комисия по осветление) (1): колориметрично светлинно осветително средство, съответстващо на абсолютно черно тяло при T68 = 2 855,6 K.
         1.1.2.   Стандартен източник А по МКО (1): газонапълнена лампа с волфрамова жичка, работеща при цветна температура T68 = 2 855,6 K.
         1.1.3.   Стандартен колориметричен наблюдател по МКО (1931 г.) (1): приемник на лъчение, чиито колориметрични характеристики съответстват на спектралните координати на цвета , ,  (вж. таблицата).
         1.1.4.   Спектрални координати на цвета по МКО (1): координати на цвета на спектралните съставки на равноенергетичен спектър в системата XYZ по МКО.
         1.1.5.   Дневно зрение (1): виждане на нормалното око, когато то е адаптирано към нива на яркост от поне няколко cd/m2.
         2.   АПАРАТУРА
         2.1.   Общи положения
         Апаратурата трябва да се състои от източник на светлина, статив за закрепване на изпитвания образец, приемник с фотодетектор и показващ измервателен уред (вж. фигура 1) и средства за отстраняване на ефектите от страничната светлина.
         Приемникът може да включва интегрираща сфера, за да се улесни измерването на степента на отражателната способност на неплоски (изпъкнали) огледала (вж. фигура 2).
         2.2.   Спектрални характеристики на източника на светлина и на приемника
         Източникът на светлина трябва да се състои от стандартен източник А по МКО и свързана към него оптична система, позволяваща получаването на сноп от практически успоредни светлинни лъчи. За поддържането на постоянно напрежение на лампата по време на цялото изпитване се препоръчва да бъде предвиден стабилизатор на напрежението.
         Приемникът трябва да включва фотодетектор, чиято спектрална чувствителност е пропорционална на стойностите от дневната крива за чувствителността на окото на стандартен колориметричен наблюдател по МКО (1931 г.) (вж. таблицата). Може да се използва и всяка друга комбинация светлинен еталон–филтър–приемник, която дава резултат, еквивалентен на стандартен светлинен източник А по МКО и на дневно зрение. Когато в приемника се използва интегрираща сфера, вътрешната повърхност на сферата трябва да бъде покрита с матова (разсейваща) бяла боя, която в спектрално отношение е неутрална.
         2.3.   Геометрични условия
         Снопът падащи лъчи по възможност трябва да сключва ъгъл (θ), равен на 0,44 ± 0,09 rad (25 ± 5°) с перпендикуляра към изпитваната повърхност, и не трябва да надхвърля горната граница на допуска (т.е. 0,53 rad или 30°). Оста на приемника трябва да сключва ъгъл (θ) с този перпендикуляр, който да е равен или по-голям от ъгъла на снопа от падащи лъчи (вж. фигура 1). При достигането до изпитваната повърхност снопът падащи лъчи трябва да има диаметър, не по-малък от 13 mm (0,5 inch). Отразеният сноп не трябва да бъде по-широк от чувствителната площ на фотодетектора, не трябва да покрива по-малко от 50 % от тази площ и трябва да покрива във възможно най-голяма степен същата част от повърхността, която е използвана при калибрирането на уреда.
         Когато приемникът включва интегрираща сфера, то тя трябва да има минимален диаметър 127 mm (5 inch). Размерите на отворите, направени в стената на сферата, трябва да бъдат достатъчно големи, за да пропускат изцяло падащите и отразените снопове светлина. Фотодетекторът се разполага по такъв начин, че в него да не попада директно светлина от падащия или отразения сноп лъчи.
         2.4.   Електрически характеристики на системата фотодетектор–индикатор
         Изходният сигнал на фотодетектора, отчетен на показващия измервателен уред, трябва да бъде линейна функция на интензитета на светлината върху светлочувствителната площ. Предвиждат се средства (електрически и/или оптични) за улесняване на нулирането и калибрирането. Тези средства не трябва да влияят на линейността или на спектралните характеристики на уреда. Грешката на системата приемник–индикатор трябва да бъде в рамките на ± 2 % от обхвата или ± 10 % от стойността на отчетената стойност, като се взима предвид по-малката от тези стойности.
         2.5.   Статив за закрепване на образеца
         Механизмът трябва да позволява изпитваният образец да бъде поставен по такъв начин, че осите на планките на източника на светлина и на приемника да се пресичат в отразяващата повърхност. Отразяващата повърхност може да е разположена във вътрешността или от двете страни на огледалото образец, в зависимост от това дали то е с единична повърхност, с двойна повърхност или е призматично огледало с възможност за превключване (тип „ден–нощ“).
         3.   ПРОЦЕДУРА
         3.1.   Метод на прякото калибриране
         При метода на прякото калибриране като изходен еталон се използва въздухът. Този метод е приложим за уреди, които са така конструирани, че да позволяват калибриране на 100 % от скалата чрез поставяне на приемника директно по оста на източника на светлина (вж. фигура 1).
         В някои случаи може да е желателно (например когато се измерват повърхности с нисък коефициент на отражение) да се използва междинна точка за калибриране (между 0 и 100 % на скалата). В тези случаи е необходимо в оптичната траектория да се вмъкне неутрален (сив) светлинен филтър, чийто коефициент на пропускане е известен, и да се регулира системата за калибриране, докато индикаторът не отчете процента на пропускане, съответстващ на неутралния (сивия) филтър. Този филтър се отстранява преди извършването на измерванията на отразяващата способност.
         3.2.   Метод на непрякото калибриране
         Методът на непрякото калибриране е приложим в случай на уреди с фиксирана геометрия на източника на светлина и на приемника. При него е необходимо наличието на подходящо калибриран и поддържан еталон за отразяване. За предпочитане е този изходен еталон да бъде плоско огледало, чийто коефициент на отражение да е възможно най-близък до коефициента на отразяване на изпитваните образци.
         3.3.   Измерване на плоско огледало
         Коефициентът на отражение на изпитваните образци на плоско огледало може да бъде измерен с уреди, използващи или метода на прякото калибриране, или метода на непрякото калибриране. Стойността на коефициента на отражение се отчита директно върху скалата на показващия измервателен уред.
         3.4.   Измерване на неплоско (изпъкнало) огледало
         Измерването на коефициента на отражение на неплоските (изпъкнали) огледала изисква използването на уреди, в чийто приемник е включена интегрираща сфера (вж. фигура 2). Ако показващият измервателен уред отчита ne деления при измерване на стандартно огледало с коефициент на отражение Е %, то при огледало с неизвестен коефициент на отражение nx деления ще съответстват на коефициент на отражение Х % в съответствие с формулата:
         
            
         
            Фигура 1
         
         
            Обща схема на уред за измерване на отражателната способност, показващ експериментални схеми за двата метода на калибриране
         
         
            Фигура 2
         
         
            Обща схема на уред за измерване на отражателната способност, в чийто приемник е включена интегрираща сфера
         
         4.   СПЕКТРАЛНИ КООРДИНАТИ НА ЦВЕТА ЗА СТАНДАРТНИЯ КОЛОРИМЕТРИЧЕН НАБЛЮДАТЕЛ ПО МКО (1931 г.) (2)
         
         Тази таблица е взета от публикация 50 (45) на МКО (1970 г.)
         
                     λ
                     nm
                  
                  
                     
                        
                  
                  
                     
                        
                  
                  
                     
                        
                  
               
                     380
                  
                  
                     0,001 4
                  
                  
                     0,000 0
                  
                  
                     0,006 5
                  
               
                     390
                  
                  
                     0,004 2
                  
                  
                     0,000 1
                  
                  
                     0,020 1
                  
               
                     400
                  
                  
                     0,014 3
                  
                  
                     0,000 4
                  
                  
                     0,067 9
                  
               
                     410
                  
                  
                     0,043 5
                  
                  
                     0,001 2
                  
                  
                     0,207 4
                  
               
                     420
                  
                  
                     0,134 4
                  
                  
                     0,004 0
                  
                  
                     0,645 6
                  
               
                     430
                  
                  
                     0,283 9
                  
                  
                     0,011 6
                  
                  
                     1,385 6
                  
               
                     440
                  
                  
                     0,348 3
                  
                  
                     0,023 0
                  
                  
                     1,747 1
                  
               
                     450
                  
                  
                     0,336 2
                  
                  
                     0,038 0
                  
                  
                     1,772 1
                  
               
                     460
                  
                  
                     0,290 8
                  
                  
                     0,060 0
                  
                  
                     1,669 2
                  
               
                     470
                  
                  
                     0,195 4
                  
                  
                     0,091 0
                  
                  
                     1,287 6
                  
               
                     480
                  
                  
                     0,095 6
                  
                  
                     0,139 0
                  
                  
                     0,813 0
                  
               
                     490
                  
                  
                     0,032 0
                  
                  
                     0,208 0
                  
                  
                     0,465 2
                  
               
                     500
                  
                  
                     0,004 9
                  
                  
                     0,323 0
                  
                  
                     0,272 0
                  
               
                     510
                  
                  
                     0,009 3
                  
                  
                     0,503 0
                  
                  
                     0,158 2
                  
               
                     520
                  
                  
                     0,063 3
                  
                  
                     0,710 0
                  
                  
                     0,078 2
                  
               
                     530
                  
                  
                     0,165 5
                  
                  
                     0,862 0
                  
                  
                     0,042 2
                  
               
                     540
                  
                  
                     0,290 4
                  
                  
                     0,954 0
                  
                  
                     0,020 3
                  
               
                     550
                  
                  
                     0,433 4
                  
                  
                     0,995 0
                  
                  
                     0,008 7
                  
               
                     560
                  
                  
                     0,594 5
                  
                  
                     0,995 0
                  
                  
                     0,003 9
                  
               
                     570
                  
                  
                     0,762 1
                  
                  
                     0,952 0
                  
                  
                     0,002 1
                  
               
                     580
                  
                  
                     0,916 3
                  
                  
                     0,870 0
                  
                  
                     0,001 7
                  
               
                     590
                  
                  
                     1,026 3
                  
                  
                     0,757 0
                  
                  
                     0,001 1
                  
               
                     500
                  
                  
                     1,062 2
                  
                  
                     0,631 0
                  
                  
                     0,000 3
                  
               
                     610
                  
                  
                     1,002 6
                  
                  
                     0,503 0
                  
                  
                     0,000 3
                  
               
                     620
                  
                  
                     0,854 4
                  
                  
                     0,381 0
                  
                  
                     0,000 2
                  
               
                     630
                  
                  
                     0,642 4
                  
                  
                     0,265 0
                  
                  
                     0,000 0
                  
               
                     640
                  
                  
                     0,447 9
                  
                  
                     0,175 0
                  
                  
                     0,000 0
                  
               
                     650
                  
                  
                     0,283 5
                  
                  
                     0,107 0
                  
                  
                     0,000 0
                  
               
                     660
                  
                  
                     0,164 9
                  
                  
                     0,061 0
                  
                  
                     0,000 0
                  
               
                     670
                  
                  
                     0,087 4
                  
                  
                     0,032 0
                  
                  
                     0,000 0
                  
               
                     680
                  
                  
                     0,046 8
                  
                  
                     0,017 0
                  
                  
                     0,000 0
                  
               
                     690
                  
                  
                     0,022 7
                  
                  
                     0,008 2
                  
                  
                     0,000 0
                  
               
                     700
                  
                  
                     0,011 4
                  
                  
                     0,004 1
                  
                  
                     0,000 0
                  
               
                     710
                  
                  
                     0,005 8
                  
                  
                     0,002 1
                  
                  
                     0,000 0
                  
               
                     720
                  
                  
                     0,002 9
                  
                  
                     0,001 0
                  
                  
                     0,000 0
                  
               
                     730
                  
                  
                     0,001 4
                  
                  
                     0,000 5
                  
                  
                     0,000 0
                  
               
                     740
                  
                  
                     0,000 7
                  
                  
                     0,000 2 (3)
                     
                  
                  
                     0,000 0
                  
               
                     750
                  
                  
                     0,000 3
                  
                  
                     0,000 1
                  
                  
                     0,000 0
                  
               
                     760
                  
                  
                     0,000 2
                  
                  
                     0,000 1
                  
                  
                     0,000 0
                  
               
                     770
                  
                  
                     0,000 1
                  
                  
                     0,000 0
                  
                  
                     0,000 0
                  
               
                     780
                  
                  
                     0,000 0
                  
                  
                     0,000 0
                  
                  
                     0,000 0
                  
               
            Фигура за пояснение
         
         
            Пример на устройство за измерване на коефициент на отражение на сферични огледала
         
         
            (1)  Определенията са взети от публикация 50 (45) на МКО, Международен електронен речник, група 45, Осветление.
         
            (2)  Съкратена таблица. Стойностите на  са закръглени до четири знака след десетичната запетая.
         
            (3)  Променена през 1996 г. (от 3 на 2)
      
      
         ПРИЛОЖЕНИЕ 7
         ПРОЦЕДУРА ЗА ОПРЕДЕЛЯНЕ РАДИУСА НА КРИВИНАТА „r“ НА ОТРАЗЯВАЩАТА ПОВЪРХНОСТ НА ОГЛЕДАЛО
         1.   ИЗМЕРВАНЕ
         1.1.   Оборудване
         Използва се уред, наречен „сферометър“, подобен на уреда, показан на фигура 1 от настоящото приложение. Уредът има указаните разстояния между самописеца и фиксираните крачета на шината.
         1.2.   Точки на измерване
         1.2.1.   Измерването на основните радиуси на кривина се извършва в три точки, разположени възможно най-точно на едната трета, едната втора и двете трети от разстоянието по дължината на дъгата на отразяващата повърхност, преминаваща през центъра на огледалото и успоредна на отсечката b, или по дъгата, преминаваща през центъра на отразяващата повърхност, която е перпендикулярна на дъгата, ако тази дъга е по-дълга.
         1.2.2.   Когато поради размерите на отразяващата повърхност е невъзможно да се извършат измервания в направленията, определени в точка 2.1.1.6 от настоящото правило, техническите служби, отговарящи за изпитванията, могат да извършат измервания в посочената точка в две перпендикулярни направления, разположени възможно най-близо до предписаните по-горе.
         2.   ИЗЧИСЛЯВАНЕ НА РАДИУСА НА КРИВИНАТА „r“
         „r“, изразен в милиметри, се изчислява по формулата:
         
            
         където:
         
                     rp1
                  
                  
                     =
                  
                  
                     радиус на кривината в първата точка на измерване,
                  
               
                     rp2
                  
                  
                     =
                  
                  
                     радиус на кривината във втората точка на измерване,
                  
               
                     rp3
                  
                  
                     =
                  
                  
                     радиус на кривината в третата точка на измерване.
                  
               
            Фигура 1
         
         
            Сферометър
         
         
      
         ПРИЛОЖЕНИЕ 8
         ПРОЦЕДУРА ЗА ОПРЕДЕЛЯНЕ НА ТОЧКАТА „H“ И ДЕЙСТВИТЕЛНИЯ ЪГЪЛ НА НАКЛОН НА ТОРСА ЗА МЕСТА ЗА СЯДАНЕ В МОТОРНИ ПРЕВОЗНИ СРЕДСТВА (1)
         
          
         
            (1)  Процедурата е описана в приложение 1 към Консолидираната резолюция за конструкцията на превозните средства (R.E.3) (документ ECE/TRANS/WP.29/78/Rev.2) — www.unece.org/trans/main/wp29/wp29wgs/wp29gen/wp29resolutions.html
         
            Допълнение 1
            Описание на тримерната машина за определяне на точка „H“ (тримерна Н-машина) (1)
            
             
            
               (1)  Процедурата е описана в приложение 1 към Консолидираната резолюция за конструкцията на превозните средства (R.E.3) (документ ECE/TRANS/WP.29/78/Rev.2) — www.unece.org/trans/main/wp29/wp29wgs/wp29gen/wp29resolutions.html
         
         
            Допълнение 2
            Тримерна координатна система (1)
            
             
            
               (1)  Процедурата е описана в приложение 1 към Консолидираната резолюция за конструкцията на превозните средства (R.E.3) (документ ECE/TRANS/WP.29/78/Rev.2) — www.unece.org/trans/main/wp29/wp29wgs/wp29gen/wp29resolutions.html
         
         
            Допълнение 3
            Контролни данни относно местата за сядане (1)
            
             
            
               (1)  Процедурата е описана в приложение 1 към Консолидираната резолюция за конструкцията на превозните средства (R.E.3) (документ ECE/TRANS/WP.29/78/Rev.2) — www.unece.org/trans/main/wp29/wp29wgs/wp29gen/wp29resolutions.html
         
      
      
         ПРИЛОЖЕНИЕ 9
         (Запазено)
          
      
      
         ПРИЛОЖЕНИЕ 10
         ИЗЧИСЛЯВАНЕ НА РАЗСТОЯНИЕТО ЗА РАЗЛИЧАВАНЕ НА ОБЕКТА
         1.   УСТРОЙСТВО ЗА НЕПРЯКО ВИЖДАНЕ ОТ ВИДА КАМЕРА–МОНИТОР
         1.1.   Определяне на най-малкия различим елемент
         Най-малкият елемент, който може да бъде различен от невъоръжено око, се определя в съответствие със стандартни офталмологични изпитвания като изпитването с пръстена на Landolt или това за различаване на ориентацията на триъгълници (TOD). Най-малкият различим елемент в центъра на системата на наблюдение може да бъде определен посредством изпитването с пръстена на Landolt или изпитването TOD. Най-малкият различим елемент в останалата част на системата на наблюдение може да се изчисли от определения за централната част най-малък различим елемент и локалната деформация на изображението. Например в случая на цифрова камера размерът на най-малкия различим елемент в мястото на даден пиксел (в монитора) е в обратна зависимост от пространствения ъгъл на пиксела.
         1.1.1.   Изпитване с пръстена на Landolt
         При изпитването с пръстена на Landolt изпитваният субект преценява изпитвателни символи. В съответствие с това изпитване най-малкият различим елемент се определя като видимия ъгъл на големината на прекъсването в пръстена на Landolt при праговата големина и се изразява в дъгови минути. Праговата големина е големината, при която субектът преценява ориентацията правилно в 75 % от опитите. Най-малкият различим елемент се определя посредством изпитване, в което като наблюдател участва човек. Пред камерата се поставя изпитвателна диаграма, съдържаща изпитвателни символи, и наблюдателят преценява от монитора тяхната ориентация. Най-малкият различим елемент ωc (в дъгови минути) се изчислява от праговата големина d (в метри) на прекъсването в пръстена на Landolt и разстоянието D (в метри) между изпитвателния мотив и камерата по следната формула:
         
            
         1.1.2.   Изпитване TOD
         Изпитването с пръстена на Landolt може да се използва, за да се определи най-малкият различим елемент на системата камера–монитор. За сензорни системи обаче е по-подходящо да се използва методът TOD (различаване на ориентацията на триъгълници), който е подобен на метода с пръстена на Landolt, но включва използването на изпитвателни мотиви с равностранни триъгълници. Методът на различаване на ориентацията на триъгълници е описан подробно от Bijl & Valeton (1999 г.), които предоставят практически насоки за начина на извършване на измерване при изпитването TOD. При метода се наблюдават изпитвателни мотиви с триъгълници (вж. фигура 1) чрез изпитваната система на наблюдение. Всеки триъгълник може да има една от общо четири възможни ориентации (с върха нагоре, наляво, надясно или надолу) и наблюдателят посочва/отгатва ориентацията на всеки триъгълник. Когато тази процедура се повтори за много (произволно ориентирани) триъгълници с различни големини, делът на верните отговори може да бъде нанесен на графика (вж. фигура 2) и се увеличава с увеличаването на големината на изпитвателния мотив. Прагът се определя като точката, в която делът на верните отговори достигне 0,75 и може да бъде получен чрез прокарване на плавна функционална крива през данните (вж. Bijl & Valeton, 1999 г.). Критичното възприятие се достига, когато диаметърът на критичния обект стане два пъти по-голям от широчината на триъгълника при праговата големина. Най-малкият различим елемент (ωc) е равен на 0,25 пъти широчината на триъгълника при праговата големина. Това означава, че най-малкият различим елемент ωc (в дъгови минути) се изчислява от праговата широчина на триъгълника w (в метри) и разстоянието D (в метри) между изпитвателния мотив и камерата по следната формула:
         
            
         
            Фигура 1
         
         
            Изпитвателни мотиви с триъгълници, използвани при метода на различаване на ориентацията на триъгълници (TOD)
         
         
            Фигура 2
         
         
            Обичайна зависимост между големината на триъгълника и дела на верните отговори.
         
         1.2.   Определяне на критичното разстояние на наблюдение на монитора
         За монитор с определени размери и параметри може да бъде изчислено разстоянието до монитора, в рамките на което разстоянието за различаване на обекта зависи единствено от показателите на камерата. Критичното разстояние на наблюдение rmcrit се определя като разстоянието, на което показаният на монитора най-малък различим елемент обхваща 1 дъгова минута, измерено от местоположението на окото (праг на остротата за стандартен наблюдател).
         
            
         където:
         
                     rmcrit
                     
                  
                  
                     :
                  
                  
                     критично разстояние на наблюдение на монитора (в метри)
                  
               
                     δ
                  
                  
                     :
                  
                  
                     големина на най-малкия различим елемент на монитора (в метри)
                  
               1.3.   Определяне на разстоянието за различаване на обекта
         1.3.1.   Максимално разстояние на различаване на обекта в рамките на критичното разстояние на наблюдение: когато, поради монтажа, разстоянието между окото и монитора е по-малко от критичното разстояние на наблюдение, максимално постижимото разстояние на различаване на обекта се определя по формулата:
         
            
         където:
         
                     rdclose
                     
                  
                  
                     :
                  
                  
                     разстояние на различаване на обекта (в метри)
                  
               
                     D0
                     
                  
                  
                     :
                  
                  
                     диаметър на критичния обект (в метри) в съответствие с точка 2.1.2.6 от настоящото правило; за изчисляването на rdclose за устройства от класове V и VI трябва да се използва представителна стойност от 0,30 m
                  
               
                     f
                  
                  
                     :
                  
                  
                     коефициент на увеличение на прага, който е равен на 8
                  
               
                     ωc
                     
                  
                  
                     :
                  
                  
                     най-малък различим елемент (в дъгови минути)
                  
               1.3.2.   Разстояние на различаване на обекта, по-голямо от критичното разстояние на наблюдение. Когато поради монтажа разстоянието между окото и монитора е по-малко, отколкото критичното разстояние на наблюдение, максимално постижимото разстояние на различаване на обекта се определя по-формулата:
         
             (в метри)
         където:
         
                     rdfar
                     
                  
                  
                     :
                  
                  
                     разстояние на различаване на обекта за разстояния, по-големи от критичното разстояние на наблюдение (в метри)
                  
               
                     rdclose
                     
                  
                  
                     :
                  
                  
                     разстояние на различаване на обекта за разстояния, по-малки от критичното разстояние на наблюдение (в метри)
                  
               
                     rm
                     
                  
                  
                     :
                  
                  
                     разстояние на наблюдение, т.е. разстоянието между окото и монитора (в метри)
                  
               
                     rmcrit
                     
                  
                  
                     :
                  
                  
                     критично разстояние на наблюдение (в метри)
                  
               2.   ВТОРИЧНИ ФУНКЦИОНАЛНИ ИЗИСКВАНИЯ
         Въз основа на условията на монтиране се определя дали цялото устройство все още удовлетворява функционалните изисквания, изброени в точка 6.2.2 от настоящото правило, по-специално корекцията на отблясъци и максималната и минималната яркост на изображението на монитора. Също така се определя до каква степен са отчетени корекцията на отблясъци и ъгълът на падане на слънчевите лъчи върху монитора, като последните се сравнят със съответните резултати от системните измервания. Това може да бъде осъществено или чрез използване на компютърно генериран модел за определяне на ъглите, под които светлината пада върху устройството, когато то е монтирано на съответното превозно средство, или чрез провеждане на съответни измервания на съответното превозно средство, както е описано в точка 6.2.2.2 от настоящото правило.
      
      
         ПРИЛОЖЕНИЕ 11
         ОПРЕДЕЛЯНЕ НА РАЗМЕРА НА ПОКАЗАНИЯ ОБЕКТ
         1.   УСТРОЙСТВО ЗА НЕПРЯКО ВИЖДАНЕ ОТ ВИДА КАМЕРА–МОНИТОР
         1.1.   Общи положения
         При определяне на размера на показания обект се разглежда евентуалното появяване на вертикална светлинна ивица. Тя въздейства на изображението на монитора, като причинява затъмнение на полето на видимост и следователно на обекта. Прави се следното разграничение:
         1.2.   Случай А: появява се вертикална светлинна ивица
         1.2.1.   Стъпка 1: при условията, описани в точка 6.2.2.2.1.2 от настоящото правило, се измерва широчината (s) на вертикалната ивица, която се появява на монитора, напр. с измервателен микроскоп.
         1.2.2.   Стъпка 2: обектът се поставя на определено разстояние от камерата. Измерва се широчината (b) на показания на монитора обект в условия на липса на естествена слънчева светлина, напр. с измервателен микроскоп.
         1.2.3.   Стъпка 3: изчислява се остатъчната широчина на обекта (α) по следната формула:
         
            
         където:
         
                     α
                  
                  
                     :
                  
                  
                     остатъчна широчина на показания на монитора обект (с вертикална светлинна ивица) (в дъгови минути)
                  
               
                     b
                  
                  
                     :
                  
                  
                     широчина на показания на монитора обект (без вертикална светлинна ивица) (в милиметри)
                  
               
                     s
                  
                  
                     :
                  
                  
                     широчина на вертикалната светлинна ивица (в милиметри)
                  
               
                     r
                  
                  
                     :
                  
                  
                     разстояние на наблюдение (в милиметри)
                  
               1.3.   Случай Б: не се появява вертикална светлинна ивица
         1.3.1.   Стъпка 1: обектът се поставя на определено разстояние от камерата. Измерва се широчината (b) на показания на монитора обект в условия на липса на естествена слънчева светлина, напр. с измервателен микроскоп.
         1.3.2.   Стъпка 2: изчислява се широчината на обекта (α) по следната формула:
         
            
         където:
         
                     α
                  
                  
                     :
                  
                  
                     широчина на показания на монитора обект (без вертикална светлинна ивица) (в дъгови минути)
                  
               
                     b
                  
                  
                     :
                  
                  
                     широчина на показания на монитора обект (без вертикална светлинна ивица) (в милиметри)
                  
               
                     r
                  
                  
                     :
                  
                  
                     разстояние на наблюдение (в милиметри)
                  
               1.4.   Данни, предоставени с инструкциите за експлоатация
         В случай на устройства от вида камера–монитор от класове V и VI инструкциите за употреба трябва да включват таблица, в която са показани минималната и максималната височина на монтиране на камерата над пътната повърхност при отчитане на различни разстояния на наблюдение. Камерата се монтира в рамките на приложимия обхват на височината. Разстоянията на наблюдение се избират в съответствие с предвидената употреба. В следната таблица е показен пример.
         
                     Разстояние на наблюдение
                  
                  
                     0,5 m
                  
                  
                     1,0 m
                  
                  
                     1,5 m
                  
                  
                     2,0 m
                  
                  
                     2,5 m
                  
               
                     Минимална височина на монтиране
                  
                  
                     Точка 1.4.1
                  
                  
                     Точка 1.4.1
                  
                  
                     Точка 1.4.1
                  
                  
                     Точка 1.4.1
                  
                  
                     Точка 1.4.1
                  
               
                     Максимална височина на монтиране
                  
                  
                     Точка 1.4.2
                  
                  
                     Точка 1.4.2
                  
                  
                     Точка 1.4.2
                  
                  
                     Точка 1.4.2
                  
                  
                     Точка 1.2.2
                  
               1.4.1.   Стойността на минималната височина на монтиране е една и съща за всички разстояния на наблюдение, тъй като не зависи от това разстояние. Тя се определя от размерите на полето на видимост и обхвата на камерата. За определяне на минималната височина на монтиране се използват следните работни стъпки.
         1.4.1.1.   Стъпка 1: предвиденото поле на видимост се начертава върху пътната настилка.
         1.4.1.2.   Стъпка 2: камерата се поставя над полето на видимост, като е насочена към него. Страничното положение трябва да е в съответствие с предвидената позиция за монтирането на превозното средство.
         1.4.1.3.   Стъпка 3: височината на камерата над пътната настилка се променя по такъв начин, че показаното на монитора поле на видимост да обхваща площ, чиято големина е не по-малка от тази на полето на видимост. Освен това показаното поле на видимост следва да обхване целия екран на монитора.
         1.4.1.4.   Стъпка 4: измерва се височината между камерата и пътната настилка, която представлява минималната височина на монтиране. Отчита се стойността на резултата.
         1.4.2.   Стойността на максималната височина на монтиране е различна за различните разстояния на наблюдение, тъй като размерът на показания обект се променя с височината на монтиране. За определяне на максималната височина на монтиране се използват следните работни стъпки.
         1.4.2.1.   Стъпка 1: за всяко разстояние на наблюдение се определя минималната широчина bmin на показания на монитора критичен обект.
         
            
         където:
         
                     r
                  
                  
                     :
                  
                  
                     разстояние на наблюдение в милиметри
                  
               
                     bmin
                     
                  
                  
                     :
                  
                  
                     минимална широчина на показания на монитора критичен обект в милиметри
                  
               1.4.2.2.   Стъпка 2: критичният обект се поставя в предвиденото поле на видимост, което е начертано върху пътната настилка, в положение, при което разстоянието между критичния обект и камерата е най-голямо. Условията на осветеност трябва да бъдат такива, че критичният обект да се вижда ясно на монитора.
         1.4.2.3.   Стъпка 3: избира се първата стойност от възможните разстояния на наблюдение.
         1.4.2.4.   Стъпка 4: височината на камерата над пътната настилка се променя по такъв начин, че остатъчната широчина B на показания на монитора обект да е равна на определената за това разстояние на наблюдение минимална широчина.
         
            
         където:
         
                     B
                  
                  
                     :
                  
                  
                     остатъчна широчина на показания на монитора обект (която е „b“ в случаите без вертикална светлинна ивица и „b – s“ в случаите с вертикална светлинна ивица) в милиметри (вж. точка 1.1 „Общи положения“)
                  
               1.4.2.5.   Стъпка 5: измерва се височината между камерата и пътната настилка, която представлява определената за това разстояние на наблюдение максимална височина на монтиране. Отчита се стойността на резултата.
         1.4.2.6.   Стъпка 6: посочените по-горе стъпки 4 и 5 се повтарят за останалите разстояния на наблюдение.